Gartner proglasio Microsoft za lidera među vizionarima u okviru “Magičnog kvadranta”\nFeb 24, 2016 Gartner, Microsoft\nGlobalna istraživačka firma Gartner prepoznala je kompaniju Microsoft kao vodećeg vizionara, najbolje pozicioniranu kompaniju u Gartnerovom „Magičnom kvadrantu“ za Business Inteligence i Analytics Platforms u 2016. godini.\nGartner je pozicionirao Microsoft kao lidera, devetu godinu za redom, u okviru „Magičnog kvadranta“, za Business Inteligence i Analytics Platforms. Ove godine Microsoft je prvi put najbolje pozicioniran vizionar u okviru Kvadranta za lidere.\nGartenerov izveštaj ističe da je:\n“Microsoft je pozicioniran u liderski kvadrant, sa jakim unosom najnovijeg izdanja, značajnim poboljšanjima proizvoda, povećanjem u prodaji kao i marketinškim nastojanjima, novim liderstvom, i jasnijom, vizionarskom, mapom proizvoda.”\n„Microsoft-ova vizija da pruži upite i stvaranje podataka na prirodnom jeziku, uz pomoć svog ličnog digitalnog asistenta Cortane, zajedno sa jakom mrežom partnera i strategijom pružanja već ugrađenih rešenja, pozicioniraju ovu kompaniju najdalje nadesno na osi ’Celovitost Vizije’“.\nPrikaz Gartnerovog „Magičnog kvadranta“ možete naćiu prilogu, a više informacija i detalja u okviru linkova:\nKaspersky Security Intelligence Services: Pretvaranje stručnog znanja u konkretnu zaštitu


Fudbalsko prvenstvo Meksika - Blic Sport\nTRAGEDIJA Sudija preminuo nakon što ga je pretukao igrač kog je isključio\nNije lako zarađivati novac od suđenja u fudbalu, naročito dok se, kroz karijeru, ne probije od najnižih rangova takmičenja do onih elitnih. Primer za to stiže iz Meksika, gde je Hose Valdemar Ernandez Sapetiljo je preminuo od posledica fizičkog napada na utakmici na kojoj je delio pravdu.\nDvadeset i dve osobe su poginule kada je autobus koji je prevozio fudbalsku ekipu probio zaštitnu ogradu i 30 metara niže pao u reku na istoku Meksika.\nKakvu magiju ima taj "gaučo": Ronaldinjo, vrati se u Evropu! /VIDEO/\nJedan od najboljih tehničara svih vremena Ronaldinjo ponovo je pokazao nešto iz svog repertoara i oduševio fudbalske sladokusce širom sveta.\nMeksiko se smeje majstoru: Ronaldinjo postao kralj simuliranja i glume\nMnogi ljubitelji fudbala smatraju da bi Ronaldinjo bio i dalje jedan od najboljih da je ostao u Evropi, dok u Meksiku ima status "malog Boga", iako je u ovoj sezoni pokazao i svoju tamnu stranu - simuliranje.\nVratite ga u Evropu: Ronaldinjo oduševljava i na treningu /VIDEO/\nLegendarni brazilski fudbaler Ronaldinjo prilično mirno privodi kraju svoju karijeru i to u meksičkom Kueretaru, ali i tamo pokazuje zašto je mnogima omiljeni igrač.\nDe la Tore pronašao novi klub\nBivši selekltor meksičke fudbalske reprezentacije Hose Manuel de la Tore novi je trener Gvadalahare, čije kormilo je preuzeo drugi put u karijeri.\nProfesor počeo da deli lekcije: Gol Ronaldinja iz slobodnjaka u porazu Keretara\nRonaldinjo je u prvom nastupu za Keretaro promašio jedanaesterac, ali je odmah dokazao svoje umeće postigavši dva gola u tri kola fudbalskog prvenstva Meksika. Ipak, njegova ekipa je poražena od Atlasa sa 2:1, iako je Brazilac iz slobodnjaka ostavio protivničkog golmana bez reči.\nMeksički drugoligaš vraća novac navijačima posle poraza u prvenstvu\nMeksički fudbalski drugoligaš Irapuato vratiće novac svojim navijačima za kupljene ulaznice, pošto je proteklog vikenda zabeležio još jedan poraz.\nRonaldinjo opet pleše /VIDEO/\nIznenadio je mnoge kada je odlučio da karijeru nastavi u meksičkom Keretaru, ali nije dugo prošlo pa da Ronaldinjo ponovo pleše na terenu.\nMeksički debi loše prošao: Ronaldinjo promašio penal u porazu Keretaro\nBrazilska fudbalska zvezda Ronaldinjo promašio je penal u debiju za meksički Keretaro, koji je izgubio sa 1:0 protiv gostujućeg UANL.\nMeksički političar Karlos Nunjez Manuel Trevinjo izvređao je danas na rasnoj osnovi brazilsku fudbalsku zvvedu i novog clana meksickog Karetera, Ronaldinja.\nNišta od povratka u Evropu: Meksikanci će uživati u majstorijama Ronaldinja /VIDEO/\nLegendarni brazilski fudbaler Ronaldinjo odlučio je da karijeru nastavi u meksičkom klubu Keretaro.\nIncidenti u Meksiku, navijači i dva policajca u bolnici posle derbija\nPetorica navijača i dvojica policajaca teže su povređeni u sukobima koji su izbili tokom derbija između Gvadalahare i Atlasa, zbog čega je osam huligana privedeno.\nLeon novi prvak Meksika\nFudbaleri Leona osvojili su titulu prvaka Meksika, pošto su i u drugoj utakmici finala šampionata kao gosti u Meksiko Sitiju savladali Ameriku sa 3:1.\nDa li je ovo najnesrećniji auto-gol? A taman golman odbranio penal... /video/\nEkipa Verakruza ostala je na čelu tabele meksičkog šampionata, a trijumf nad Kruz Azulom od 3:2 ostaće upamćen po neverovatnom auto-golu pobedničke ekipe.\nKandidat za gol godine: Projektil Pabona sa 35 metara /video/\nFudbaler Montereja Dorlan Pabon postigao je spektakularan gol na meču trećeg kola meksičkog prvenstva u kome je njegova ekipa odigrala nerešeno (3:3) na gostovanju Kuertaru.\nNajluđi finiš sezone: golman glavom dao gol u 93. minutu i sprečio rivala da uzme titulu\nMeksička Klausura privedena je kraju na neverovatan način: fudbalski klub Amerika je do šampionske titule stigao nakon što je u revanš meču finala penalima pobedio Kruz Azul sa 4:2, ali je prethodno u 88. i 90. minutu dao golove za 2:1 kojima je sprečio rivala da dođe do pehara, nateravši ga da igra produžetke.


CIK: Radi se o bojkotu ili protestu birača | Starmo\nNaslovnica BiH CIK: Radi se o bojkotu ili protestu birača\nCIK: Radi se o bojkotu ili protestu birača\nSarajevo — Nakon što je Centralna izborna komisija BiH (CIK BiH) potvrdila rezultate Općih izbora 2018. godine pojedini akteri izbornog procesa su izrazili sumnju u pogledu broja nevažećih glasačkih listića i nastojali su to da povežu sa zloupotrebama i nezakonitostima.\n“Iako niko od 60.000 posmatrača nije stavio primjedbu u zapisnik s biračkog mjesta u vezi s brojanjem glasačkih listića, Centralna izborna komisija BiH je donijela Zaključak i usvojila Metodologiju o analizi nevažećih glasačkih listića. Suština usvojene Metodologije je bila utvrditi reprezentativan uzorak za analizu nevažećih glasačkih listića, na sistematičan način izvršiti obradu nevažećih glasačkih listića, te dobiti mjerljive pokazatelje na osnovu kojih će se pokušati dati relevantan odgovor na pitanje strukture i osnova nevažnosti glasačkih listića”, navode iz CIK-a u saopćenju za javnost.\nAnalizom, koja je provedena od 09. decembra 2019. godine do 23. februara 2020. godine, obuhvaćeno je 300 biračkih mjesta, odnosno za svaki organ vlasti po 50 biračkih mjesta, na dovoljno reprezentativnom uzorku. Iz CIK-a naglašavaju da je riječ o analizi, a ne o brojanju glasačkih listića.\n“Analizirano je 2,90 posto svih nevažećih glasačkih listića na Općim izborima 2018. godine, odnosno 15.482 nevažeća glasačka listića u okviru kojih je utvrđeno postojanje 8.365 ili 54,04 posto praznih (neobilježenih) glasačkih listića, 3.830 ili 24,73 posto precrtanih (neobilježenih, a prekriženih) glasačkih listića, zatim 3.001 ili 19,38 posto glasačkih listića na kojim su zaokružena dva ili više političkih subjekata i 286 ili 1,85 posto glasačkih listića s dopisanim sadržajem. Bitno je napomenuti da je analiza pokazala da su svi analizirani nevažeći glasački listići autentični, odnosno da nije bilo kopiranih glasačkih listića bez vodenog žiga”, glavni je zaključak analize.\nIz rezultata analize se može zaključiti da je u ogromnom broju, skoro 80 posto posto analiziranih nevažećih glasačkih listića prazno, neoznačeno ili prekriženo, što potvrđuje raniji stav Centralne izborne komisije BiH da se radi o volji birača da ne glasa ni za koga, odnosno da se radi o svojevrsnom bojkotu ili protestu birača.\nCilj navedne aktivnosti Centralne izborne komisije BiH je bio dobiti stručni nalaz o izvršenoj analizi nevažećih glasačkih listića kako bi se mogle poduzeti konkretne mjere koje bi dovele do smanjenja broja nevažećih glasačkih listića na budućim izborima. Jedna od mjera koja može biti predložena jeste da se na glasačkom listiću predvidi opcija „Ne glasam ni za koga“ što već kao praksa postoji u nekim državama i da se prazan neoznačen glasački listić ne broji u nevažeće glasačke listiće, saopćeno je iz Ureda za informiranje Centralne izborne komisije BiH.


Tri stuba penzionog sistema - Penzin\nPočetna Magazin Godine Penzija Tri stuba penzionog sistema\nReformama penzijskog osiguranja koje je doneo Zakon o penzijskom i invalidskom osiguranju Republike Srbije, i kod nas je uveden princip penzijskog sistema koji počiva na dva (prvom i trećem) od takozvana “tri stuba”, kakav postoji i u mnogim drugim zemljama…\nPrvi stub penzijskog osiguranja jeste obavezno državno penzijsko osiguranje koje se zasniva na principu tekućeg finansiranja. Uplaćeni doprinosi u PIO fond (na teret poslodavca i zaposlenih) isplaćuju se u vidu penzija sadašnjim penzionerima.\nDrugi stub još uvek nije deo zvaničnog sistema u Republici Srbiji (niti je u najavi) i odnosi se samo na zaposlene – takozvane privatne penzije (na linku je analiza prednosti i mana uvođenja privatnih penzija u Srbiji). Reč je o obaveznom dopunskom privatnom penzijskom osiguranju u kome se deo obaveznih doprinosa koji idu u državno penzijski fond usmerava u privatni penzijski fond, tako da zaposleni ostvaruju pravo na dve penzije, državnu i privatnu. Dobrovoljna životna osiguranja mogu se smatrati jednim od oblika “drugog stuba”.\nTreći stub jeste dobrovoljno penzijsko osiguranje koje mogu da koriste svi građani, bez obzira da li su zaposleni ili ne. Oni izdvajaju dodatne penzijske doprinose na lične račune koje kasnije koriste kao dodatne prihode u penziji.\nTags:penzijePenzijsko invalidsko osiguranje PIOPIO fondRepublika Srbijatri stuba penzijskog sistema


Boeing odložio isporuku prih aviona Boeign "737 MAX" kompaniji Ryanair\nAmerički proizvodjač aviona Boeing, koji se trenutno suočava sa velikom krizom zbog nedostataka koje ima njihov novi model aviona "737 MAX", priznao da je znao za problem sa ovim letilicama, godinu dana pre nego što je avion bio uključen u dve fatalne nesreće, ali nije preduzeo ništa povodom toga.\nIlustracija: Boeing 737MAX\nIrskoj niskotarifnoj avio kompanij Ryanair neće biti isporučeno prvih pet avioni 737MAX, kako je to ranije bilo planirano zbog sigurnosnih nepravilnosti ovog modela ovog američkog proizvodjaca aviona.\nNaime, irska niskotarifna kompanija propustila je rok za isporuku pomenutih aviona, koji su planirani da udju u saobraćaj aprila meseca. Ova je prva serija aviona 737MAX koja je trebala da bude isporučena, od ukupno 135 aviona koji je Ryanair naručio.\nRyanair jedan je od najvećih svetskih korisnika modela 737MAX i najveći u Evropi, sa 135 naručenih letilica i opcijom za još 75.\nAviokompanija se za sada nije javno oglasila oko detalja ovog problema i tek treba da odredi Plan B koji bi izmedju ostalog mogao biti da zadrži starije avione duže nego sto je planirano ili da zakupi druge avione - ukoliko 737MAX ostane dugoročno prizemljen zbog sigurnosnih razloga.\nAvioni 737MAX - koga je Ryanair svojevremeno nazvao "igračem koji ce izmeniti avio biznis" i bio je ključni deo plana avio kompanije da smanji svoje jediničnu troškove i poveća efikasnost, te da do 2024. godine preveze 200 miliona putnika godišnje.\nOvaj avion ima 4% više sedišta, 16% je efikasnosniji u potrošnji goriva i ima 40% niža emisiju buke od trenutne flote aviona 737-800, koje koristi irska aviokompanija. Stručnjaci za avijaciju ocenili su je Ryanair bolje opremljen od većine prevoznik kako bi se nosila sa ovim problemom. Međutim, dodali su da će prizemljenje ovog modela, verovatno narušiti planove avio kompanije i da bi promene u redu letenja mogle biti rana indikacija problema s kojima će se suočiti ako se isporukA avionA 737MAX odlože na dugoročni period.\nPodsetimo, Direktorat civilnog vazduhoplovstva pocetkom marta doneo je obaveštenje o zabrani korišćenje aviona tipa Boing model 737-8 MAX i 737-9 MAX, što podrazumeva zabranu za poletanje i sletanje na aerodrome u Srbiji kao i za prelete u vazdušnom prostoru Srbije.\nZabrana je usledila jer je Srbija, kao i druge evropske zemlje, postupila u skladu sa bezbednosnom direktivom Evropske agencije za bezbednost vazdušnog saobraćaja - EASA, posle pada Boingovog aviona u Etiopiji modela Boing 737MAX.


"Šefica tražila da joj donesem potvrdu od popa za krsnu slavu"\nMaja J., zaposlena u jednoj beogradskoj apoteci, morala je da svojoj šefici donese potvrdu o tome da slavi Svetog Nikolu, kako bi dobila slobodan dan i otišla kući u jedan grad u unutrašnjosti. Kako je kazala, u lancu apoteka u kojem radi protekla tri meseca, ovo je postala uobičajena praksa. "Kako radim samo radnim danima, najavila sam početkom decembra da mi je u četvrtak 19. slava i da će mi biti potreban slobodan dan koji mi sleduje po zakonu. No, šefica me je na to sumnjičavo pogledala, kazala mi da i druga žena, koja je obično sa mnom u smeni, slavi Nikoljdan. Pitala me pokušavam li to da se izvučem sa posla i kako ona može zna da mi je baš Nikoljdan slava. Potpuno zbunjena, krenula sam da se pravdam, ni sama ne znajući kako se slava dokazuje", kazala je ona za "Telegraf". Njena šefica je za to imala rešenje - tražila je potvrdu od sveštenika, i to porodičnog sveštenika, iz Majinog rodnog grada. "Šta ću, otišla sam kući i pravo kod prote da mi napiše potvrdu da slavim Nikoljdan. Prvo je mislio da se šalim. Onda ni on nije znao šta da napiše... Na kraju je ispisao cedulju i pozvao starešinu koji je to stavio pečat crkvene opštine. Potvrdu sam odnela šefici, a onda je nekako ispremeštala smene da bismo taj dan i koleginica i ja bile slobodne", dodala je Maja. Raspitujući se kod kolega, ubrzo je saznala da je ovo postala praksa u firmi i da se o tome ko koju slavu slavi vodi pažljiva evidencija. "Izgleda da su na drugim radnim mestima ljudi lagali. Ako bi morali da rade, primera radi, 2. januara, govorili bi da slave Svetog Ignjatija i tako novogodišnje praznike produžavali za još 24 sata". Većina firmi pre potpisivanja ugovora traži od svojih budućih radnika da popune formular u kome, između ostalog, navode da li im je i koji verski praznik potreban, te tako unapred mogu da se organizuju ako se desi da veći deo radnika obeležava neku masovnu slavu poput Nikoljdana, Aranđelovdana, Jovanjdana, Đurđevdana. "Onda bi se napravili ludi, pa opet tražili slobodan dan za pravu slavu. Izgleda da je jedan kolega, koji uopšte ne slavi, svake godine obeležavao nekog drugog sveca, ako je slutio da će tog dana biti više posla ili mu se, prosto, nije radilo", kaže ona. Čak i na njenom poslu, ističe, ovo ipak bili izolovani slučajevi. "Nikome, naravno, ovo nije bilo smešno, ni promoćurno. Slava je svetinja! To nije slobodan dan koji ti, jelte, 'pripada', već vreme koje treba da posvetiš svom svetitelju, onom koji pred Bogom moli za tvoju porodicu i tebe. Prvo sam bila ljuta na šeficu što me naterala da od sveštenika tražim potvrdu, ali sada je razumem i saglasna sam sa njom što ne da da se od ovog pravi sprdnja", tvrdi Maja. Dodaje kako njena mlađa sestra u šali kaže da je samo pitanje dana kada će i tetkice u studentskoj menzi početi da studentima traže potvrde od sveštenika da poste, kako bi ih pustile da jedu ribu. "Moj sveštenik mi je rekao da sam prva koja mu je tražila potvrdu za slavu. Većina parohijana radi u našem malom mestu, gde i poslodavci po prezimenu znaju kada njihovi zaposleni slave, te prevare nema, a verujem da nikome ne bi ni pala na pamet", napominje Maja. Sa druge strane, beogradski sveštenici kažu da je praksa retka i nova, ali da su čuli da postoji. "Čuo sam da se to negde dešava, ali dosad nisam imao takav zahtev. Pisali smo potvrde našim parohijanima za druge stvari, tipa članovima hora koji je trebalo da nekuda sa nama putuju na radni dan, ili vernicima koji su posećivali hramove na Kosovu i Metohiji. Da mi se parohijan obrati sa molbom da mu napišem potvrdu da slavi određenu slavu, svakako bih to uradio. Važno je i dobro da ljudi slave, ali naravno da ne možeš imati više od jedne slave i zloupotrebe nisu u redu", rečeno je iz Hrama Svetog Vasilija Ostroškog u Novom Beogradu. Firme proveravaju ko slavi? "Šefica tražila da joj donesem potvrdu od popa" MONDO.RS Maja J., zaposlena u jednoj beogradskoj apoteci, morala je da svojoj šefici donese potvrdu o tome da slavi Svetog...


Меланом коже је могуће потпуно излечити - Va1.info\nNaslovna/Vesti/Melanom kože je moguće potpuno izlečiti\nMelanom kože je moguće potpuno izlečiti\nEuromelanom 2016, Evropski dan borbe protiv melanoma kože, obeležen je u ponedeljak u u dvadeset i četiri grada, među njima i u Valjevu, besplatnim predgledima kože. U Opštoj bolnici u ambulanti kožnog odeljenja pregledana su 72 pacijenta, od tog broja dva pacijenta su imala sumnjive promene na melanom i oni su upućeni na dalju dijagnostiku u Beograd. Kod nekoliko pacijenata su uočene atipične promene na mladežima, ali koje će se za sada samo pratiti.\nKarcinom kože spada među deset najčešćih malignih tumora u svetu. U Srbiji se, prema najnovijim podacima, godišnje dijagnostifikuje oko 500 obolelih. Malignitet kože u svetu je u porastu pa je Evropski dan borbe protiv melanoma svojevrstan apel da se shvati važnost prevencije. Upravo zato što procenat izlečenja maligniteta kože zavisi najviše od brzine otkrivanja promena na mladežima; konrolni pregledi trebalo bi da se obavljaju bar jednom godišnje.\n“Najmaligniji tumor je melanom kože jer najbrže metastazira ali na sreću, upravo zato njega je i najmanje. Ova kampanja koja se sprovodi već godinama u mogome je povećala svest ljudi o ovoj bolesti pa su počeli redovnije i u većem broju da dolaze na preglede. Svaka promena na mladežima, naglo uvećanje, ukoliko je nepravilnog oblika, ili ako se oko njega pojavi crvenilo ili ako krvari, sve su to znaci da treba doći na pregled . Ukoliko se melanom otkrije na vreme, ako nije počeo da se širi, šanse za izlečenje su veoma velike, da ne kažem skoro stopostotne ”, kaže Ljiljana Medić, načelnica Odeljenja za kožne i venerične bolesti Opšte bolnice u Valjevu.\nOna upozorava da su naročit faktor rizika opekotine nastale u dečijem uzrastu. Takođe, obavezna je zaštita tokom izlaganja suncu. Poruka je ne izlagati se suncu onda kad je zračanje najveće, odnosno boraviti na suncu pre 11 časova pre podne i posle 15 časova popodne, i obavezno je korišćenje krema sa faktorom zaštite. Zavisno od tipa kože -ako je koža svetlija faktor mora biti veći a ukoliko je koža tamnija faktor može biti niži. Kreme sa faktorima zaštite treba namazati pre izlaska na sunce a ako se na suncu boravi duže, ceo dan, onda ih nanositi na svaka dva tri sata.\n"Krušik": Biće posla za još 500 radnika i stručnjaka


Početak/Virus Korona/U KC Niš 79 pacijenata sa potvrđenim Kovidom-19, na respiratorima sedam osoba\nU Covid objektima КCNiš, hospitalizovano je ukupno 221 pacijenata. Кod 79 pacijenata je potvrđeno prisustvo virusa Covid-19. Među hospitalizovanim pacijentima, nema dece zaražene virusom Covid -19, piše u saopštenju Kliničkog centra Niš.\nU ZC Lekovac u Covid bolnici, trenutno je hospitalizovano 72 pacijenata. Кod 28 pacijenata je potvrđeno prisustvo virusa Covid -19.\nU 4 Covid bolnice u ZC Vranje, ukupano je hospitalizovano 82 pacijenata. Кod 34 pacijenata je potvrđeno prisustvo virusa.\nU ZC Surdulica, u Covid bolnici trenutno su hospitalizovana 49 pacijenata. Кod 34 pacijenta je potvrđeno prisustvo virusa Covid -19.\nKC Niš Kovid bolnice virus korona


Monitoring kvaliteta revizije – Grant Thornton Serbia\nKljučna komponenta naše globalne strategije je promovisanje pružanja doslednih i kvalitetnih usluga klijentima širom sveta.\nInterna provera kontrole kvaliteta (IQCR)\nNa godišnjem nivou sprovodimo internu proveru sistema kontrole kvaliteta u skladu sa usvojenim politikama. Tokom ove provere vršimo inspekciju dizajna i delotvornosti politika i procedura i sistema, kao i kontrolu odabranih završenih projekata revizije.\nCilj ove provere je da se utvrde eventualni nedostaci i da se sprovedu mere za ispravku. Ovo je ključni proces provere kvaliteta našeg rada.\nSnažan proces kontrole kvaliteta je jedan od najefikasnijih načina da klijentima garantujemo pružanje kvalitetne usluge.\nDa bi to postigli, svaka firma članica je predmet inspekcije sistema kontrole kvaliteta, koja se sprovodi najmanje jednom u tri godine kroz Grant Thornton Audit Review (GTAR).\nGTAR nadgleda usklađenost sa profesionalnim standardima i globalnim politikama revizije. GTAR sprovode nezavisni partneri i menadžeri iz drugih firmi članica, a na čelu tima je globalni lider kontrole kvaliteta u reviziji.\nProces inspekcije čini procena usvojenih politika firme članice i poređenje sa politikama Grant Thorntona. Tim vrši inspekciju finansijskih izveštaja, revizorskih izveštaja, radnih papira i fajlove revizije i intervjuiše partnere i osoblje.\nIzveštaj o sistemu kontrole kvaliteta firme članice može dati jednu od sledećih ocena:\nsistem je adekvatno projektovan i delotvoran (nekvalifikovani izveštaj)\nsistem je adekvatno projektovan i delotvoran, osim jednog ili više značajnih nedostataka (mišljenje sa rezervom)\nsistem kontrole kvaliteta ima materijalne slabosti u projektovanju ili delotvornosti (negativan izveštaj).\nUkoliko se tokom GTAR-a identifikuje nedostatak, od firme članice se očekuje da ispravi nedostatak i dokumentuje svoj akcioni plan za rešavanje nedostataka u razumnom vremenskom roku i na kraju dostavi odgovarajuću dokumentaciju. GTAR tim prati sprovođenje aktivnosti za ispravku nedostataka kroz ponovnu posetu ili ocenu na daljinu.\nInspekcija Komore ovlašćenih revizora Srbije\nNaš sistem kontrole kvaliteta je predmet provere od strane Komore ovlašćenih revizora Republike Srbije. Ovom proverom Komora proverava da li je sistem kontrole kvaliteta efektivno dizajniran i da li se efikasno primenjuje, kao i kontrolu izabranih projekata revizije.\nDetalji o Komori ovlašćenih revizora mogu se pronaći na njihovoj stranici www.kor.rs\nDa saznate više o monitoringu kvaliteta revizije, molim vas da pročitate naš izveštaj o transparentnosti.


Ministarka Haradinaj-Stublla: inauguracija biste Skenderbega danas nam daje poruku jedinstva i evropske orijentacije\nMinistarka inostranih poslova i dijaspore, Meliza Haradinaj-Stublla, učestvovala je danas u inauguraciji biste našeg nacionalnog heroja, Gjergj Kastrioti-Skenderbeu, u dvorištu katedrale „Bogorodice“ u Prizrenu.\nMinistarka Haradinaj-Stublla rekla je da je ovaj dan za nas praznik, jer će u gradu Prizrenske lige od danas nju i istorijski grad čuvati i Skenderbegova bista, tačno na dan kada slavimo 28. Novembar, Dan crveno-crne zastave; godišnjicu pojave Oslobodilačke vojske Kosova i rođendan našeg legendarnog komandanta Adem Jashari.\n„Ova ceremonija je još posebnija, jer se događa na posebnom mestu na Kosovu, događa se u gradu koji se smatra kolevkom rođenja albanske države. „Prizren simbolizuje mesto susreta dugih istorijskih i državotvornih napora i grad verskog i etničkog suživota, grad vanrednih istorijskih odluka“, rekla je ministarka Haradinaj, dodajući da „Danas, ovog 28. novembra, najjedinstvenijeg praznika Albanaca, na veliki dan zastave Skenderbega, kada svečano inaugurišemo bistu Gjergj Kastrioti Skënderbega, dajemo poruku jedinstva, dajemo poruku naše evropske i zapadne orijentacije, koje smo nasledili kao testament iz doba Skenderbega “.\nMinistarka Haradinaj-Stublla rekla je pred prisutnima, uključujući političkog direktora u mađarskom Ministarstvu spoljnih poslova, mađarskog ambasadora na Kosovu, biskupa Dodë Gjergji, ministra odbrane Quni, gradonačelnika Prizrena, Haskuku itd. da nam je Skenderbeg svojom dalekovidnošću ostavio dragoceno diplomatsko nasleđe, za saveze i diplomatske veze između država, kneževina i poseda ovog dela Evrope.\n„Odnosi Albanaca sa Mađarskom bili su različiti i dok je Janoš Huniadi, vođa mađarskog naroda koji se takođe borio protiv osmanskih osvajača, bio najvažniji saveznik Skenderbega i Albanaca. Zahvaljujući Skenderbegu, Albanci su od tog perioda imali odlične odnose sa Venecijom, Papatinom, Napolijem i drugim evropskim zemljama. Gjergj Kastrioti je bio najveći lider jugoistočne Evrope, apsolutno najveći svog doba, bio je istorijska ličnost evropskih razmera. „Dok će otpor predvođen Skenderbegom postati presudni trenutak u istoriji albanskog naroda.“\nŠefica kosovske diplomatije takođe je rekla da lik Skenderbega ostaje, pre svega, izuzetno privlačna snaga za emancipaciju i evropizaciju.\nNjegov lik prirodno oličava Zapad i ovo nasleđe trebalo bi da nam posluži kao zajednički kompas za budućnost svih nas.\nNa kraju, ministarka Haradinaj-Stublla iz Prizrena je čestitala je Albancima, ma gde se nalazili za ove praznike, porukom za objedinjavanje stavova, uniju ideja i približavanje jedni drugima, jer smatramo da je to jedini način koji nas održava snažnim i daje nam svetlu budućnost.


Zagreb odbio predlog BiH za rešenje spora na Uni\nHrvati neće zaobilaznicu\nPrivremeni prelaz za 15 dana u Hrvatskoj Kostajnici?\nSRPSKA KOSTAJNICA - Predstavnici Hrvatske nisu na preksinoćnom sastanku u Hrvatskoj Kostajnici prihvatili predlog delegacije BiH o izgradnji zajedničkog graničnog prelaza između BiH i Hrvatske, na području između Une i Unčice, i zaobilaznice na magistralnom putu Novi Grad - Kozarska Dubica kod Srpske Kostajnice, izjavio je Srni član Predsedništva Državne komisije za granice BiH Zoran Tegeltija.\nOn je posle sastanka u Hrvatskoj Kostajnici objasnio da je delegacija Hrvatske kategorički odbila ovaj predlog BiH naglašavajući da izgradnja zaobilaznice kod Srpske Kostajnice ne dolazi u obzir jer je to teritorija Hrvatske. Prema njegovim rečima, na sastanku nije postignut napredak u rešavanju ovog problema jer su delegacije BiH i Hrvatske ostale i dalje na početnim pozicijama.\nTegeltija je rekao da će Predsedništvo Državne komisije za granice BiH sa ovog sastanka napraviti izveštaj za sednicu Saveta ministara BiH koja će biti održana danas u Sarajevu.\nPrema pisanju zagrebačkog "Večernjeg lista" o preksinoćnom sastanku, Hrvatska je voljna da se za 15 dana otvori privremeni granični prelaz i to u Hrvatskoj Kostajnici, a da se u međuvremenu usaglase svi dokumenti kojima treba da se odredi mesto budućeg zajedničkog prelaza na prostoru između Une i Unčice. Neki od članova delegacije BiH preksinoć su potvrdili da spor kod Kostajnica nije jedini jer Hrvatska i BiH moraju da reše još 13 spornih tačaka na Uni.\nNovinari su, piše "Večernji list", posle preksinoćnog sastanka od prisutnih učesnika zatražili odgovor i na sve češće glasine iz RS o razmeni teritorija, prema kojima bi prekounski prostor u Hrvatskoj Kostajnici pripao RS-u, a zauzvrat bi RS odnosno BiH dala Hrvatskoj neku drugu teritoriju.\nBugari najdeblji, ali i najsiromašniji narod u Evropi\nPo izlasku iz pritvora optuženih u slučaju Lora\nAtina: Uhapšen još jedan član "17. novembra"\nPorast malignih oboljenja u Sarajevu\nOružani upad u noćni klub kod Sarajeva\nPoplave u Turskoj: Voda odnela 14 života


Svetski dan umetnosti - Ozon Media\nSremska Mitrovica – Svetski dan umetnosti obeležava se 15. aprila, ustanovljen je od strane međunarodne asocijacije umetnika, sa ciljem promovisanja kreativnih aktivnosti širom sveta i isticanja lepih umetnosti.\nManifestacija se organizuje u čast velikog umetnika, Leonarda da Vinčija, koji je rođen na ovaj dan 1452. godine.\nDa Vinči je izabran za simbol mira u svetu, slobode izraza, tolerancije, zajedništva i multikulturalizma.\nUdruženje „Ulice slikara“, u saradnji sa Centrom za kulturu „Sirmiumart“, po prvi put u Sremskoj Mitrovici obeležava ovaj dan nizom aktivnosti, 15. aprila, u periodu od 12:00 do 18:00 časova na gradskom Trgu.\nPored crtanja i slikanja u pleneru (likovna radionica), izrade podnog murala, izložbe likovnih radova članova likovnih udruženja „Esnaf“, „Sirmium“ i polaznika likovnog studija „Martin centar“, manifestacija je uprliličena izložbom i demonstracijom umetnosti u sunđeru Tatjane Milivojčević, predstavljanjem autorske muzike Petra Alargića i nastupom dečijeg hora „Vivak“.\nGasno ulje na NIS-ovim pumpama\nPriprema za polaganje male mature „onlajn“


Politika Autor:Beta12. jul. 202111:07\nPredsednik Skupštine Srbije Ivica Dačić izjavio je danas da očekuje, u nastavku dijaloga o poboljšanju izbornih uslova sa predstavnicima opozicije uz posredovanje članova Evropskog parlamenta, da u septembru dodje do "nekog nacrta predloga zaključka".\nDačić je za televiziju Hepi izjavio da očekuje da će predstavnici Evropskog parlamenta koji posreduju u dijalogu vlasti i opozicije „predložiti Narodnoj skupštini neki nacrt predloga zaključka“ za poboljšanje izbornih uslova, koji će preko Skupštine biti prosledjen svima, nakon čega će uslediti nova runda pregovora 17. i 18. septembra.\nOn je rekao da od opozicionih stranaka „svi već znamo ko je šta predlagao“, jer su ti predlozi predati Skupštini Srbije u prethodnom periodu, osim iz Stranke slobode i pravde čiji je lider Dragan Đilas i Narodne stranke, čiji je lider Vuk Jeremić, koji su svoje predloge poslali direktno u Evropski parlament.\nFajon: Ne smeta mi što ima više dijaloga vlasti i opozicije\n„Dobro je što je taj sastanak održan, važan je sam po sebi i dao je neki napredak u odnosu na neko ranije vreme kad (predstavnici opozicije) nisu hteli da razgovaraju uopšte. To je bio dan ili dva nekog javnog slušanja, šta sve ko ima da kaže“, rekao je Dačić.\nOn je kazao da je na sastanku predstavnika vlasti i opozicije sa evroparlamentarcima „bilo i ružnih reči od strane nekih predstavnika opozicije“, ali nije hteo da precizira ko je koristio takav rečnik, niti šta je rečeno.\n„Mislim da su se na kraju svi nelagodno osećali zbog toga, i oni koji su te reči izgovarali nisu se baš prijatno osećali“, rekao je Dačić.\nPrema njegovim rečima, razgovori sa opozicijom su korisni da bi se prevazišle razlike „i da se svakome izvuče alibi da može sutra da baci ljagu na Srbiju“.\n„Bilo bi važno da se održe izbori koji će biti u interesu vraćanja politike tamo gde joj je i mesto a to je u institucije, i ispravljanje grešaka koje su nastale bojkotom. Želimo da politiku vratimo u institucije da, kada se završe sledeći izbori, niko nema argument da kaže da nešto nije bilo po pravilima“, rekao je Dačić.\nPovodom zahteva opozicije da se predsednički, parlamentarni i lokalni izbori ne održavaju u isto vreme, Dačić je rekao da su na taj način izbori održavani i u vreme kada su svi oni koji su sada u opoziciji, osim lidera Dveri Boška Obradovića, bili na vlasti, kao i da se to isto odnosi i na funkcionersku kampanju za koju je rekao da su je „svi koristili“.\nZa zahtev opozicije da nosilac liste na parlamentarnim ili lokalnim izborima ne može da bude predsednik Srbije Aleksandar Vučić, Dačić je ocenio: „Reč je o zahtevu koji teško da mogu da zabrane Vučiću. Ako zabrane da bude nosilac liste vi možete da ga stavite u ime liste“, kazao je Dačić.\nOn je dodao da u dijalogu vlasti i opozicije „nije bilo nikakve potrebe da čekamo evropske parlamentarce, a da ni sad ne moramo da čekamo ni 1. septembar, ni 17. septembar – kada je najavljen ponovni razgovor uz njihovo posredovanje.\n„Mi radimo, ako ima nekih ideja o čemu možemo da raspravljamo nema potrebe da gubimo vreme“, rekao je Dačić.\nivica dačićmeđustranački dijaloguvrede


Konvencije o civilnoj avijaciji - Aviokarta.net\nKonvencije o civilnoj avijacijiAviokarta.net2015-10-01T11:10:22+00:00\nHome»Konvencije o civilnoj avijaciji\nVaršavska konvencija je osnovni međunarodni pravni akt koji reguliše civilni aviosaobraćaj. Ovaj dokument je usvojen 12. oktobra 1929. godine. Ovo je prvi ozbiljan dokument koji ima međunarodni značaj i koji reguliše odnose putnika i aviokompanija, prevoz ljudi, prtljaga ili robe.\nVaršavskom konvencijom uvedena je aviokarta kao osnovni putni dokument koju je svaka aviokompanija u obavezi da izdaje. Takođe je uvedena i prtljažna karta odnosno kupon koji se odnosi na prevoz prtljaga.\nDokument reguliše obaveze aviokompanija prema putnicima u slučaju kašnjenja ili otkazivanja leta kao i nesreća. S obzirom na brojne promene u avio saobraćaju i Varšavska konvencija je morala preživeti određene izmene i dopune u cilju prilagođavanja modernijim vremenima.Varšavska konvencija postavila je čvrste temelje civilnom aviosaobraćaju i ona predstavlja osnovu današnje regulacije. Osnovni principi zaštite putnika primenjujue se i danas u modifikovanom obliku.\nje potpisana 7. decembra 1944. godine od strane 52 države. Ovom konvencijom uvedene su prve promene u osnovni dokument iz Varšave. Potpisan je set međunarodnih zakona o saobraćaju i ustavnovljeno je takozvanih “pet sloboda” u aviosaobraćaju. Najvažnije odluke koje su donete na sastanku u Čikagu imaju veze sa suverenitetom vazdušnog prostora, odnosno sa pravima i obavezama svih zemalja potpisnica.\nOsnovni član ove konvencije svim zemljama garantuje ekskluzivni suverenitet neba iznad sopstvene teritorije. Zemlje članice takođe imaju pravo kontrole stranih letelica koje se nađu na njihovoj teritoriji bez prava na bezrazložno zadržavanje. Uveden je i bescarinski režim na nebu iznad državne teritorije. Odnosno, ništa što je deo aviona, opreme, prtljaga i tereta u njemu ne podleže carinskim propisima zemlje preko koje se vrši prelet. Avioni su tako postali bescarinski prostori a to je omogućilo razvoj duty free shopova na aerodromima.\nGeneralna skupština Ujedinjenih nacija je 1996. godine dan kada je potpisana Čikaška konvencija (7. decembar) proglasila Međunarodnim danom civilne avijacije.\nJohnnyLee May 29, 2013 at 7:38 pm\nmislim da bi negde trebalo napisati nešto i o vazduhoplovnim slobodama (prva, druga i ostala prava)


Unaprjeđenje položaja Vijeća nacionalnih manjina KS - Istinomjer\nUnaprjeđenje položaja Vijeća nacionalnih manjina KS\nUnaprijediti položaj Vijeća nacionalnih manjina KS kao savjetodavnog tijela Skupštine i Vlade KS.\nNa sjednici održanoj 29. 5. 2020. godine, Vlada Kantona Sarajevo (KS) je na prijedlog ministrice Merse Kusture usvojila Informaciju Ministarstva pravde i uprave KS o izvršenju odluka Ustavnog suda Bosne i Hercegovine, Ustavnog suda Federacije Bosne i Hercegovine i preporuka institucije Ombudsmena Bosne i Hercegovine.\nS tim u vezi, Vlada Kantona Sarajevo je naložila resornim ministarstvima na koje se odnose odluke, presude i preporuke da intenziviraju aktivnosti na provođenju odluka ustavnih sudova BiH i preporuka Institucije ombudsmena BiH kao i da vrše nadzor nad provođenjem preporuka iz svoje oblasti (preporuke koje se odnose na javna preduzeća, javne ustanove, upravne organizacije i druge organe javnog sektora).\nTakođer, Vlada je obavezala resorna ministarstva da jednom mjesečno, a najkasnije do 25. u mjesecu, obavještavaju Ministarstvo pravde i uprave o poduzetim aktivnostima na implementaciji odluka i presuda ustavnih sudova Bosne i Hercegovine i preporuka Institucije ombudsmena Bosne i Hercegovine, kako bi Ministarstvo pravde i uprave kvartalno informisalo Vladu KS o poduzetim aktivnostima na implementaciji odluka i presuda ustavnih sudova BiH i preporuka institucije Ombudsmena BiH.\nMinistrica pravde i uprave Kantona Sarajevo Mersa Kustura i sekretar ovog ministarstva Indira Šulović održale su 12. 10. 2020. godine sastanak sa predstavnicima Vijeća nacionalnih manjina KS Davorom Ebnerom i Mirzom Redžićem. Kao je na zvaničnoj stranici tog ministarstva navedeno, razgovarano je o planovima i programu rada Vijeća u novom sazivu, kao i njegovoj saradnji sa Ministarstvom pravde i uprave.\nNakon isteka četvorogodišnjeg mandata prethodnom sazivu Vijeća, nedavno je održana konstituirajuća sjednica i izabrano novo rukovodstvo ovog stalnog savjetodavnog tijela Skupštine KS. Sastavljeno je od predstavnika nacionalnih manjina, u skladu s odredbama Zakona o zaštiti prava pripadnika nacionalnih manjina u KS-u. Ministrica Kustura istakla je da će Ministarstvo nastaviti pružati punu podršku njegovom radu i djelovanju, te je izrazila očekivanja da će dobra saradnja biti nastavljena i ubuduće. Sa predstavnicima Vijeća razgovarala je, između ostalog, o nastavku projekta izgradnje Austrijske kuće, koji zajednički realizuju Kanton Sarajevo i Općina Centar, a u okviru kojeg će prostor za rad dobiti i ovo vijeće. Razgovarano je i o programu Dana nacionalnih manjina Kantona Sarajevo, čije obilježavanje će i ove godine finansijski podržati Kanton Sarajevo.\nMinistarstvo pravde i uprave KS, 12. 10. 2020.


Radanović pozvan na razgovor u vezi sa ubistvom Davida Dragičevića - Istinito.com - Ne budi ovca!\nPočetna > BIH > Društvo > Radanović pozvan na razgovor u vezi sa ubistvom Davida Dragičevića\n25. Septembra 2019. Istinito468Leave a Comment on Radanović pozvan na razgovor u vezi sa ubistvom Davida Dragičevića\nPripadnici Uprave kriminalističke policije Ministarstva unutrašnjih poslova (MUP) Republike Srpske pozvali su na informativni razgovor Borislava Radovanovića da podijeli informacije u vezi sa slučajem stradanja 21-godišnjeg mladića Davida Dragičevića.\nO ovome su obaviještena okružna javna tužilaštva u Banjaluci i Prijedoru.\nOn tvrdi da “nije tajna da su otmicu Davida Dragičevića počinili pripadnici Policijske stanice za intervencije Policijske uprave Banjaluka.”\nPrema njegovim tvrdnjama, ključni odgovorni upravo je komandir jedinice Vladan Šikuljak, koji je, kako kaže, kasnije unaprijeđen na poziciju komandira Policijske stanice Banjaluka – Centar.\nMeđutim, to nije tačan podatak, jer su u MUP Srpske potvrdili da je Šikuljak imenovan za komandira Policijske stanice Lazarevo još 1. marta prošle godine, znatno prije nestanka Davida Dragičevića.\nTagged borislav radovanovic david dragičević istinito


Radio Tivat | Roditelji u susret početku školske godine\n24 сеп Roditelji u susret početku školske godine\nPosted at 14:17h in Društvo, Obrazovanje\tby\tMarijana\nŠkole u opštinama, u kojima je najveća stopa obolijevenja od korona virusa, vjerovatno neće početi ni 1.oktobra sa radom, već će nastava biti organizovana onlajn, zbog opasnosti od obolijevanja učenika, naveli su iz Instituta za javno zdravlje, piše Dan. Konačna odluka očekuje se u ponedjeljak 28. septembra, nakon što sagledaju epidemiološku situaciju u svim opštinama.\nKristina Mihailović, direktorica udruženja Roditelji za Dnevnik komentariše ovu mogućnost i podsjeća na apel roditelja:\n“Mi se nadamo, kao što je Institut najavio, da će se situacija mijenjati od opštine do opštine, u skladu sa epidemiološkim stanjem. Isto tako se nadamo da će se nadležni onda odlučiti da prihvate model, koji smo mi predlagali, zajedno sa UNICEF-om, Prosvjetnom zajednicom, Pedagoškim centrom i Unijom direktora. On se sastoji u tome da generalno ne možemo da imamo samo jedan model, koji će važiti na nivou cijele zemlje, jer imamo različite situacije i u opštinama i u školama.\nNemaju svi iste prostorne kapacitete, neke škole imaju mogućnost potpuno normalno da organizuju nastavu, bez ikakvih problema i poštujući sve one mjere, koje je Institut propisao, ali to do sada nismo dobili ni kao mogućnost uopšte, odnosno rečeno nam je da to nije moguće. Evo sad vidimo da je ipak moguće u nekim situacijama, onda kada to odgovara Institutu za javno zdravlje i Ministarstvu prosvjete.\nBilo bi lijepo da nemamo dvostruke aršine, nego da možemo da računamo da će se voditi računa o svakoj individualnoj školi, njenim potrebama i mogućnostima i naravno djeci, nastavnicima i roditeljima!”\nNema potrebe da svi funkcionišemo na isti način i da, ako neko ima mogućnost da mu bude bolje, da mu ne bude bolje, jer, ako bismo u Crnoj Gori vodili računa da ta diskriminacija, odnosno različitost bude svedena na minimum, onda bismo svi bili srećni i zadovoljni, dodala je Mihailović.\nRezultati istraživanja koje je IPSOS, uz podršku UNICEF-a i Britanske ambasade Podgorica, sproveo početkom ovog mjeseca pokazuju da većina roditelja Crne Gore (73 odsto) smatra da škole treba što prije otvoriti uz primjenu adekvatnih zdravstvenih mjera. U isto vrijeme, roditelji su zabrinuti (68 odsto) zbog početka školske godine na tradicionalan način, imajući u vidu trenutnu epidemiološku situaciju. “Većina roditelja podržava povratak djece u školu – više od polovine (54 odsto ) bi izabralo tradicionalni oblik nastave, skoro trećina (31 odsto ) bi se odlučila za kombinovani oblik, a svega 13 odsto bi odabralo samo model učenja na daljinu do daljnjeg”, navodi se u saopštenju UNICEF-a i Britanske ambasade.\nIstraživanje je sprovedeno od 2. do 6. septembra na nacionalno reprezentativnom uzorku od 1037 roditelja djece školskog uzrasta u Crnoj Gori.


Bačevac: SDP protiv izjednačavanja četnika i partizana – Kazaljka\nNaslovna/Novo/Politika/Bačevac: SDP protiv izjednačavanja četnika i partizana\nBačevac: SDP protiv izjednačavanja četnika i partizana\nNarodna skupština započela je danas raspravu o Predlogu zakona o pravima boraca, vojnih invalida, civilnih invalida rata i članova njihovih porodica i Predlog zakona o igrama na sreću, koje je podnela Vlada Srbije.\nNarodna skupština razmatraće Predlog zakona o potvrđivanju Protokola uz Konvenciju o ugovoru za međunarodni prevoz robe drumom (CMR), Predlog zakona o potvrđivanju Ugovora o zajmu (Program za otpornost na klimatske promene i navodnjavanje u Srbiji – faza I) između Srbije i Evropske banke za obnovu i razvoj i Predlog zakona o potvrđivanju Konvencije o međunarodnom ostvarivanju izdržavanja dece i drugih članova porodice.\nNa dnevnom redu je veliki broj zakona o potvrđivanju ugovora kao i nekoliko sporazuma sa brojnim zemljama među kojima su sporazumi sa Turskom, Bosnom i Hercegovinom, Crnom Gorom itd.\nNarodni poslanik SDP-a Dr Muamer Bačevac je naglasio da je Zakon o pravima boraca, ratnih vojnih invalida, civilnih invalida rata i članova njihovih porodica, human i pravičan i da socijaldemokrate Rasima Ljajića podržaju pravo borcima, ratnim vojnim invalidima, civilnim invalidima rata i članovaima njihovih porodica, pravo na penzije, novčane dodatke, dodelu stanova i sve druge nadoknade i beneficije.\n“Iskazujemo veliko poštovanje prema svim ljudima koji su učestvovali u odbrani slobode, jednakosti i teritorijalnog integriteta nase zemlje. Kao gradjani i socijaldemorate, izrazitog i nepokolebljivog antifašističkog opredeljenja, ne možemo se nikad složiti sa izjednačavanjem Partizanskog i Ravnogorskog pokreta, niti prihvatiti izjednačavanje partizana i četnika. Naravno istićem i naš izrazito negativan stav prema reviziji prošlosti i minimiziranju antifašističke borbe protiv okupatora u Drugom svetskom ratu” istakao je Bačevac.\nPrihvaćeni zahtevi SDP da se ograniči rad kockarnica, kladionica i automat klubova\nGovoreći o predlogu Zakona o igrama na sreću, Bačevac je naglasio da ga raduje što je Vlada imala sluha za prihvati apel SDP-a da se u predloženom zakonu ograniči rad kockarnica, kladionica i automat klubova zbog zabrinjavajućeg porasta patoloških zavisnika od kockanja.\nGlavna novina u predlogu zakona je da rastojanje između dva mesta za kockanje više neće smeti da bude manje od 100 metara, a udaljenost od škole mora biti najmanje 200 metara. Uz to, na samom ulazu u svaku kladionicu, kockarnicu i automat klub moraće da stoji ogromna tabla na kojoj će biti objašnjeno koliko je kocka ozbiljna bolest zavisnosti, kao i kontakt zdravstvene ustanove za lečenje kako bi mogli da se jave svi oni koji imaju problem.\nPrema predlogu zakona vlasnicima kockarnica su određeni i rigorozni uslovi poslovanja, pa će tako svako ko hoće da se bavi ovim poslom morati da ima osnivački kapital od minimum 250.000 evra, namenski depozit u banci od najmanje 300.000 evra, ne manje od 50.000 evra “rizik depozita” u blagajni ili sefu, 500 evra deponovano u banci za svaki automat i još 100 evra u kasi svakoga dana po jednoj mašini, dok će za one lance slot klubova koji imaju više od 2.000 aparata depozit biti neverovatnih milion evra isto kao kod kazina koji imaju živu igru.\nPrema predlogu zakona vlasnicima kockarnica su određeni i rigorozni uslovi poslovanja, pa će tako svako ko hoće da se bavi ovim poslom morati da ima osnivački kapital od minimum 250.000 evra, namenski depozit u banci od najmanje 300.000 evra, ne manje od 50.000 evra “rizik depozita” u blagajni ili sefu, 500 evra deponovano u banci za svaki automat i još 100 evra u kasi svakoga dana po jednoj mašini, dok će za one lance slot klubova koji imaju više od 2.000 aparata depozit biti neverovatnih milion evra isto kao kod kazina koji imaju živu igru. Za kršenje Zakona predviđene su visoke novčane kazne koje se kreću od 100.000 do dva miliona dinara.\n“Nadam se da će ovo rešenje koje je u potpunosti u skladu sa Evropskim zakonodavstvom i dobrom zakonodavnom praksom dati rezultate u smanjivanju trenda porasta kockanja u Srbiji,” istakao je poslanik SDP-a.\nOn je naglasio da ovaj problem mora biti u fokusu i dalje, i da se obavezno moraju pratiti efekti predloženog zakona, te da ako ne bude dovoljno delotvoran, vlada mora biti spremna i na rigoroznije poteze, odnosno mogućnost potpunog zabranjivanja igara na sreću.\n“Mi u SDP-u veliku pažnju poklanjamo ovom društvenom problemu znajući da je liječenje od bilo koje zavisnosti pa i zavisnosti od klađenja, jako teško i mukotrpno a da je prevencija najdelotvorniji metod. Obzirom da je u focusu predloženog zakona prevencije bolesti zavisnosti i zaštite maloletnika mi ćemo ovo rešenje u danu za glasanje podržati”, zaključio je Bačevac.\nThaci bio iznenađen u Berlinu


MALI PODNOSI OSTAVKU: Ponosan sam na sve što je u mom mandatu urađeno u Beogradu! - Nova Borba\nMALI PODNOSI OSTAVKU: Ponosan sam na sve što je u mom mandatu urađeno u Beogradu!\n"Najverovatnije neću biti kandidat na narednim izborima i najverovatnije ću podneti ostavku pre kraja mandata, ali odlazim ponosan na sve što je u prethodne tri godine urađeno u gradu", rekao je Siniša Mali novinarima pre početka sednice Skupštine grada.\nMali je dodao da je prethodni gradonačelnik Dragan Đilas ostavio dug od 1,18 milijardi evra, što je po glavi stanovnika oko 630 evra.\n"Mi smo u protekle tri godine taj dug uspeli da smanjimo za 455 miliona evra i sada je on negde oko 280 evra po glavi stanovnika. Sa 20 odsto deficita u budžetu došli smo, za samo ove tri godine, na šest ili sedam", istakao je Mali.\nKako je dodao, za vreme Đilasovog mandata 2013. godine ukupan gubitak svih javnih preduzeća bio je dve milijarde dinara.\nUkupan profit istih tih preduzeća prošle godine bila je više od devet milijardi dinara, naglasio je Mali i dodao da sada ta preduzeća rade u funkciji građana Beograda i da gradska vlast od tog novca investira u kanalizaciju, vodovod, asfalt, nove vrtiće i nove domove zdravlja.\n"Meni je sada potpuno jasno zbog čega sam bio predmet najprljavije, najodvratnije kampanje i protiv mene i protiv moje porodice u protekle tri godine i sada kada vidim ko je kandidat na drugoj strani onda vidim i ko je novac u kampanju protiv mene uložio proteklih godina, a to su Dragan Đilas i njegovi tajkuni", ocenio je Mali.\nU avgustu ove godine ukupno nezaposlenih na teritoriji grada Beorgada je 90.628 lica, rekao je Mali i dodao da, kada je Đilas odlazio sa vlasti taj broj bio je oko 108.000.\n"Borimo se za svako novo radno mesto. Kada su Đilas i Šapić bili ovde imali ste tri javna gradilišta, a sada ih imate javnih 60, veliki broj investitora dolazi ovde, završili smo "Ikeu", "Hilton" se završava, Beograd na vodi raste", naglasio je Mali i istakao da trenutno u Beogradu ima 1.111 gradilišta.\nGradonačelnik je ocenio da Đilas sve vreme pravi kampanju za svoj povratak da bi imao mogućnost da "pljačka i da nastavi da radi ono što je radio pre".\n"Nije se on setio trudnica, nego je ostavio dug od 350 miliona dinara trudnicama, dug koji smo mi vrati", rekao je Mali.\nNa pitanje o slučaju Savamale i da li i iza tog slučaja stoji Dragan Đilas Mali je rekao: "Što se tiče Savamale ja sam svoj stav rekao. Očekujem da nadležni organi urade svoj deo posla kao što jesu, pa neka kažu ko iza toga stoji".\nMali je rekao da će podržati svakog kandidata za gradonačelnika ko svojom voljom, snagom i energijom nastavi putem da Beogradu bude bolje.


Niš ima 7.700 siromašnih a radno sposobnih stanovnika - JuGmedia\nNIŠ – Centar za socijalni rad u Nišu pozvao je sve radno sposobne korisnike socijalne pomoći da se prijave ovoj ustanovi kako bi dobili individualne planove za radno angažovanje.\nNa evidenciji niškog Centra za socijalni rad nalazi se 7.700 radno sposobnih korisnika socijalne pomoći. U proteklih mesec dana Centar je sklopio 19 ugovora sa firmama i institucijama koje će uposliti socijalno ugrožene i narednih dana kreće i angažovanje tih lica.\nDirektor Centra za socijalni rad Zoran Jović kaže da među socijalno ugroženim stanovništvom vlada neutemeljen strah od radnog angažovanja.\n„Radi se o bezrazložnom strahu jer radno angažovanje neće u ozbiljnijoj meri poremetiti njihovu svakodnevicu. Ovo je adekvatan način da socijalno ugroženi pokažu dobru volju i radeći se oduže državi koja ih finansijski pomaže“, kaže Jović.


Turističke agencije nude zamjenu za plaćena putovanja | Moj Kotor Varoš\nHomeRepublika SrpskaTurističke agencije nude zamjenu za plaćena putovanja\n19/05/2020 Moj Kotor Varoš Republika Srpska 0\nNovac građana koji su ranije uplatili agencijama za turistička putovanja i odmore je siguran i biće im ponuđena zamjenska putovanja čim za to budu stečeni uslovi.\nVelibor Babić iz Asocijacije turističkih agencija RS rekao je da postoji i mogućnost zamjene destinacije, te da će građani dobiti vrijednosni vaučer u vrijednosti koju su uplatili. On je poručio građanima da ne brinu i da će iskoristiti svoja putovanja jer postoje odgovarajuće zakonske uredbe da im, ukoliko putovanje ne iskoriste do 2021. godine, bude vraćen novac.\n– Nama agencijama biće dostavljeni zamjenski vaučeri iz okolnih zemalja da građani ne idu u te zemlje i da se ne izlažu dodatnim troškovima – rekao je Babić uoči sastanka predstavnika turističkih agencija u vezi sa primjenom zaključka Republičkog štaba za vanredne situacije o ponudi zamjenskog putovanja za turističko putovanje koje je otkazano ili nije realizovano usljed epidemije izazvane virusom korona.\nBabić je rekao da je ukupna vrijednost uplaćenih putovanja na tržištu RS i Srbije, s čijim agencijama sarađuju ovdašnje turističke agencije, oko 180 miliona evra.\nZoran Preradović iz agencije “Unis turs” rekao je da važna pomoć Vlade i Privredne komore RS da turističke agencije ne bankrotiraju, a da građani dobiju mogućnost zamjene putovanja ili da im novac bude vraćen.\n– Ako je neko na primjer uplatio 30 odsto novca za neko putovanje, a mi uplatili nekom hotelu 100 odsto, pomenuti novac građanina biće zagarantovan u ugovoru sa našom agencijom i oni će dobiti mogućnost da taj vaučer iskoriste za neko drugo putovanje. Ako to neće, dobiće novac natrag početkom 2022. godine – pojasnio je Preradović.\nOn je istakao da se smanjuje broj građana koji su prvobitno htjeli da odustanu od putovanja.\n– Imam informacije da će građani, ako imaju naš vaučer za neki smještaj u Hrvatskoj, moći da uđu u tu zemlju, a da nemaju nikakve dokaze da nisu bolesni od virusa. Vjerovatno će tako biti u Grčkoj i Crnoj Gori – otkrio je Preradović.\nOn je precizirao da su Vladi predložili evropsku praksu da građanima budu izdati kompenzacioni vaučeri gdje bi se turističke agencije obavezale da će svim građanima ponuditi zamjenska putovanja na istu ili sličnu destinaciju koja će realizovati tokom ove ili naredne godine kada budu stvoreni uslovi.\n– Ako zamjenska putovanja ne realizuju do kraja naredne godine turističke agencije bi bile spremne da svim korisnicima i građanima vrate novac – rekao je Račić.\nTurističke agencije iz RS trebalo bi da potpišu protokol o saradnji na sprovođenju zaključka Republičkog štaba za vanredne situacije o ponudi zamjenskog putovanja za turističko putovanje koje je otkazano ili nije realizovano usljed epidemije izazvane virusom korona. Zaključkom je preporučeno da turističke agencije ponude potrošaču zamjensko putovanje za nerealizovano turističko putovanje koje je u cijelosti ili djelimično uplaćeno zaključno sa 15. martom.


Dačić: Referenduma u Vojvodini ne može biti\nMinistar spoljnih poslova Ivica Dačić izjavio je danas da referenduma u Vojvodini ne može biti, jer o tome treba da se donese odluka, a oni koji to predlažu nemaju većinu da donesu odluku ni na nivou mesne zajednice ili kućnog saveta.\nGovoreći o referendumu u Republici Srpskoj (RS), Dačić je naveo da bošnjački član Predsedništva BiH Bakir Izetbegović sada govori o referendumu u RS, a njegova stranka je 1991. organizovala referendum u Sandžaku.\n"Međunarodna zajednica nije lila suze nad tim referendumom kao sada zbog RS", rekao je Dačić.\nOni su godinama bili protiv Dejtonskog sporazuma i tražili promenu, jer je prevaziđen, a sada RS odjednom krši Dejtonski sporazum, rekao je Dačić i pitao šta je sa ostalim odlukama Ustavnog suda navodeći primer da u Mostaru godinama nema gradonačelnika zbog odnosa muslimana i Hrvata.\n"Potrebno je da se okrenemo stabilnosti i dijalogu", poručio je Dačić.\nŠto se tiče ujedinjenja Kosova i Albanije, Dačić smatra da je odlično što se pojavilo to pitanje, jer se o tome govori već 20 godina - da je ujedinjenje Kosova i Albanije suština njihove politike.\nTamo ne žive dva naroda nego jedan narod, rekao je Dačić i dodao da nisu Kosovari narod nego Albanci koji žive na Kosovu.\nOn je podvukao da odlično što se to pitanje pojavilo da međunarodna zajednica vidi da smo bili u pravu i dodao da dok im neko “ne namigne” sa Zapada, to sigurno neće organizovati.


Bregu: Države Zapadnog Balkana mogu uspeti samo zajedno - European Western Balkans\nBregu: Države Zapadnog Balkana mogu uspeti samo zajedno\nBEOGRAD – Nema spora među državama u regionu koji ne može biti rešen ako postoji jasna politička volja, izjavila je generalna sekretarka Saveta za regionalnu saradnju (RCC) Majlinda Bregu, i ocenila da će ekonomska saradnja najbrže dovesti do regionalnog pomirenja.\nU razgovoru za Tanjug u Beogradu, gde je učestvovala na drugom Digitalnom samitu Zapadnog Balkana, Bregu je rekla da su zemlje regiona na neki način u obavezi da gledaju u budućnost i sarađuju, jer nijedno dete ne zaslužuje da živi u prošlosti.\n“U regionu imamo tragičnu prošlost, ali ono što ćemo da delimo jeste budućnost”, istakla je Bregu i dodala da je do sada videla jasne znake političke volje za saradnju svih ekonomija na Zapadnom Balkanu.\nUpitana o odnosu Beograda i Prištine, ona je rekla da bi volela da ih vidi ponovo za pregovaračkim stolom.\n“Zapadni Balkan je prostor u kojem živi ne više od 18 miliona ljudi, što nam govori da nećemo uspeti ako nastupamo samostalno. Ali, zajedno možemo da opstanemo, i to jeste razlog zbog kojeg se regioni širom sveta spajaju, jer je u globalizovanom svetu u kojem se tehnologija razvija veoma brzo nemoguće da bilo koja ekonomija u regionu samostalno bude uspešna”, navodi Bregu.\nNavodeći da je Balkan interesantan za investitore, istakla je da ekonomije moraju da razviju okvir koji će privući strane investicije i da dele iskustvo i uspešne modele.\nPoslednjih godina u svim zemljama ZB primetan je odliv mozgova, što je takođe veliki izazov za vlade i društva u celini, rekla je Bregu i dodala da je značajan problem i loša infrastruktura u regionu.\n“Pokušavamo da kroz digitalnu agendu povežemo ekonomije u regionu kako bismo svi delili prednosti novih tehnologija”, navela je Bregu.\nOna je rekla da je deo njene vizije regiona ostvaren na digitalnom samitu, gde je potpisan regionalni sporazum o romingu, koji je omogućio niže cene rominga, a od 2021. i njegovo ukidanje.\n“To je upravo moja vizija regiona – i Evropa i Zapadni Balkan ispunjavaju obećanja”, istakla je Majlinda Bregu u intervjuu za Tanjug.\nDigitalni samitMajlinda BreguromingSavet za regionalnu saradnjuZapadni Balkan


Nastavak pregovora o državnom dugu SAD\nPregovori o podizanju granice zaduživanja održavaju se svakodnevno u Beloj kući\nUoči krajnjeg roka 2. avgusta, lideri američkog Kongresa i dalje tragaju za sporazumom koji će sprečiti kašnjenje najbogatije zemlje na svetu u isplati dugova.\nLider većinske Republikanske stranke u Predstavničkom domu, Džon Bejner, izjavio je novinarima da je uveren da će se naći rešenje za sadašnji spor oko načina smanjenja državnih troškova i otvoriti put za povećanje gornje granice zaduživanja. Sekretar za finansije Timoti Gajtner je takođe uveren da je sporazum moguć.\nOn je kao gost CNN-a rekao da je „nezamislivo“ da Sjedinjene Države ne budu u stanju da odgovore svojim obavezama. Bejner, koji predvodi Republikansku stranu u pregovorima, juče je ponovo razgovarao u Beloj kući sa predsednikom Barakom Obamom. Bejner je izjavio da želi da se vladini troškovi u narednoj deceniji smanje za četiri hiljade milijardi dolara.\nDrugi avgust je poslednji rok za podizanje gornje granice zaduživanja, koje federalnoj vladi omogućuje da nastavi da pozajmljuje novac, a pregovarači izražavaju nadu da bi okviri sporazuma mogli da budu obelodanjeni u narednim satima, pre otvaranja azijskih berzi.\nNavodi se da je najveća prepreka odbijanje republikanaca da prihvate povećanje poreza bogatim Amerikancima i korporacijama, koje traži predsednik Obama.


ODBIJEN ZAHTJEV SRBIJE: Švicarska vraća Orića u BiH!\nFederalni ured za pravdu Švicarske danas je po pojednostavljenoj proceduri odobrio izručenje Nasera Orića BiH.\nKako je navedeno, tačan termin izručenja se iz sigurnosnih razloga, te radi zaštite Orića, još ne može navesti.\nFaksimil vijesti objavljene na stranici Federalnog ureda za pravdu u Švicarskoj.\nPravna zastupnica Nasera Orića, Vasvija Vidović objasnila da je ranije danas održano ročište na kojem su Oriću švicarske vlasti prezentirale zahtjeve za ekstradiciju iz Srbije i BiH. Orić je pristao na izručenje BiH i time je skraćeni ekstradicioni postupak.\nEkstradicijski pritvor Oriću ističe danas, a vrijeme i datum njegovog transfera u BiH neće biti objavljeni iz sigurnosnih razloga.\nOrić je uhapšen 10. juna po potjernici iz Srbije koja je i zatražila njegovo izručenje..\nTužilaštvo BiH je u ponedjeljak saopćilo da postoji istraga za ratne zločine protiv Orića, zatraživši od Švicarske da se izruči našoj državi, čije državljanstvo posjeduje.\n– Izručenjem pravosuđu Srbije bi se ugrozio predmet Naser Orić i drugi koji se vodi pred pravosuđem BiH – navelo je Tužilaštvo BiH.\nMinistarstvo pravde BiH jučer je uputilo zahtjev Švicarskoj uz argumente prema kojima bi BiH trebala imati prednost pri odlučivanju o izručenju Nasera Orića.\nZanimljivo, još kraajem protekle sedmice, srbijanski Blic je naajaavio ovaakaav ishod događaja. Citirajući “dobro obaviješteni diplomatski izvor”, Blic je objavio da će zahtjev Srbije za izručenjem Oruća biti odbijen, jer je Orić optužbi za navodne zločine u Podrinju 1992. oslobođen pred Haškim tribunalom.\n- Bez obzira na to što Tužilaštvo za ratne zločine u Beogradu ima dva nova svjedoka, inače Bošnjaka, radi se o istim događajima, tako da će odluka Švicarske biti da pusti Orića - naveo jediplomatski izvor Blica.\nTakođer je objavljeno da je Orićevo izručenje BiH "sasvim izvjesno" i zbog ogromnog pritiska bosanskih medija, javnosti i bošnjačkih političara koji su ustali u zaštitu ratnog komandanta Srebrenice.


oktobar 2021 - Stranica 6 od 8 - KKK Radnički Kragujevac\nTeško gostovanje kraj Ibra\nKošarkašice Radničkog gostuju ekipi Kraljeva u hali na Ibarskom keju, u subotu 16. oktobra od 16.30 časova, sa nadom da mogu da iznenade kvalitetnu ekipu domaćina. Iskusne Gobeljić i Račić, nekadašnje igračice kragujevačkih ekipa, biće glavni aduti trenera Simića, dok će se trener Milovanović osloniti na jaku timsku igru pod vođstvom kapitena Milice Inđić.\nPročitajte višeTeško gostovanje kraj Ibra\nDubočica plitka za Kragujevčane\nDrugo kolo Košarkaške lige Srbije između KK Zdravlje iz Leskovca i KK Radnički iz Kragujevca donelo je dramu koja je karakteristična za ove dve ekipe. Počeli su košarkaši Radničkog odlično utakmicu, povevši 5:0 na samom početku gde su jakom odbranom dominirali tokom čitave prve četvrtine.\nPročitajte višeDubočica plitka za Kragujevčane\nKošarkašice Radničkog su pretrpele težak poraz u svojoj SBB hali Jezero od Crvene zvezde rezultatom 66:104 (21:25, 17:34, 16:28, 12:17). Domaće su samo u prvoj četvrtini parirale ekipi Zvezde, šta više, držale su igru pod kontrolom do poslednjeg minuta deonice.\nPročitajte višeTežak poraz od šampiona


Er Kanada - Blic Online\nHITNA REAKCIJA Kanadski avion se zamalo SUDARIO sa druga četiri na pisti\nAvion kompanije Er Kanada gotovo da je sleteo na prilaznu pistu na kojoj su četiri putnička aviona čekala da polete čime je zamalo izazvao najveću nesreću u istoriji vazduhoplovstva, prenose danas mediji.\nSRUŠEN MIT O NULTOM PACIJENTU Bio je nezasit, spavao sa 227 muškaraca, ali je konačno dokazano da nije izazvao EPIDEMIJU SIDE\nGaetan Diga, stjuard avio-kompanije “Er Kanada”, ušao je u istoriju side kao “nulti pacijent” - on je navodno bio prvi koji je doneo u Ameriku virus humane imunodeficijencije (HIV). Diga, koji je preminuo od posledica bolesti 1984. godine, nepravedno je optužen, i to zbog nesporazuma.\nPROGLAŠEN HEROJEM Prinudno spustio avion da bi spasao život psu\nPilot kompanije "Er Kanada" proglašen je za heroja kada je prinudno spustio avion da bi spasio život psu koji je bio na njegovom letu.\n"Er Kanada" ne leti više za Venecuelu\nAviokompanija "Er Kanada" saopštila je juče da je suspendovala letove za Venecuelu zbog nereda u toj zemlji.


Republika / Muftija Jusufspahić na islamskoj konferenciji u Kairu: Opasno je uzdizati pripadnost naciji iznad moralnih vrednosti koje pripisuje vera\nutorak, 17. 9. 2019.| 20:17\nMuftija Jusufspahić predstavljao je Srbiju na 31. svetskoj islamskoj konferenciji u Kairu, koju je organizovalo Ministarstvo vakufa Republike Egipta na čelu sa ministrom Vakufa šeih Muhamedom Muhtar Džumom, a pod pokroviteljstvom predsednika Egipta Abdelfatah Sisija.\nMuftija Jusufspahić predstavljao Srbiju na konferenciji u Kairu\nKonferenciji su prisustvovali ministri i muftije iz 55 država i preko 150 islamskih učenjaka.\nMuftija Jusufspahić je kazao da mu je velika čast što se susreće sa prisutnima na skupu u Kairu te je sve pozdravio u ime muslimana Srbije.\nMuftija je na početku istakao plemenitost organizatora koja se ogleda u pozivu za učešše jednoj maloj zajednici muslimana, poput Islamske zajednice Srbije, koja broji oko 600 hiljada pripadnika, gde im je data mogućnost da se obrate na ovako velikom i važnom skupu.\n- Mi (muslimani) moramo da prihvatimo obavezu da učestvujemo u izgradnji država (u kojima živimo) zarad Uzvišenog Boga, zarad budućnosti, zarad naše dece i zarad dobra celokupne društvene zajednice. Ja ne verujem u nešto što danas nazivaju modernim islamom jer uvek ima iste principe dobra i kao takav Islam je dat za sva vremena i takav će ostati kao put do Boga kojim se ide a ne kao nešto što se obožava, jer samo Bog se obožava - kazao je, između ostalog, muftija Jusufspahić.\nU daljem obraćanju, muftija je ukazao na neispravnost i opasnost uzdizanja nacionalizma i stavljanja pripadnosti naciji ispred moralnih vrednosti koje vera propusuje.\nMuftija je spomenuo odnos države i Islamske zajednice Srbije gde je posebno pohvalno govorio o ponovnom uspostavljanju verske službe unutar vojnih snaga Vojske i Ministarstva Odbrane R. Srbije.\nTokom konferencije Muftija Jusufspahić se sastao sa Ministrima Vakufa Egipta i Saudijske Arabije, kao i Vrhovnim Muftijama Egipta, Malezije, Libana, Bahreina, Omana i mnogobrojnim islamskim učenjacima koji su iskazali želju za dobrom saradnjim sa našom zemljom i zajednicom.\nOno što je posebno vazno naglasiti jeste pažnja koja je posvećena Srbiji na ovoj konferenciji i kao pokazatelj tome je i činjenica da je Muftija Jusufapahić svoj govor imao u prvoj sesiji odmah po ceremoniji otvaranja Konferencije.\nMuftija Jusufspahić Islamska zajednica Egipat Kairo Konferencija\n(VIDEO) Egipat otvara dve najstarije piramide za posetioce\nOtkrivena još jedna grobnica - stara 4.400 godina\n(VIDEO) Ambasador u Egiptu otkrio: Nema povređenih Srba u eksploziji u Kairu\nSelektor Egipta doneo olakšanje: SALAH ĆE BITI OK!


Đukanović se vakcinisao: Najmanje što svako od nas može da uradi za sopstveno i zdravlje svojih najbližih - PORTAL REVIJE FOKUS\nĐukanović se vakcinisao: Najmanje što svako od nas može da uradi za sopstveno i zdravlje svojih najbližih\n“Jedino se vakcinacijom i poštovanjem mjera ‘distanca, ruke, maska’ možemo najbezbolnije nositi sa pandemijom koronavirusa. Slijedeći preporuke ljekara, supruga i ja smo se vakcinisali u Podgorici protiv Covid19″, napisao je Đukanović na svom Twitter nalogu\nPredsjednik Crne Gore Milo Đukanović vakcinisao se protiv koronavirusa.\nĐukanović je rekao da je, “u pogoršanoj epidemiološkoj situaciji, suočeni s naglim porastom broja oboljelih, u susret novoj školskoj godini i jesenjoj sezoni uobičajenih respiratornih infekcija, najmanje što svako od nas može da uradi za sopstveno zdravlje i zdravlje svojih najbližih je da se vakciniše”.\n“Rješenja koja su dostupna su vrlo jasna, a na svima je da ih iskoristimo na najbolji mogući način. Vakcine su najbolji izum moderne medicine, u značajnoj mjeri su učinkovite u zaštiti ljudi, smanjuju i gotovo eliminišu rizik od teških formi infekcije i njenih komplikacija, uključujući i skoro potpunu eliminaciju rizika smrtnog ishoda nakon infekcije kod onih koji su vakcinisani, što najbolje potvrđuje njihov procenat među novooboljelima. Jedino se vakcinacijom i poštovanjem mjera ‘distanca, ruke, maska’ možemo najbezbolnije nositi sa pandemijom koronavirusa. Slijedeći preporuke ljekara, supruga i ja smo se vakcinisali u Podgorici protiv Covid19″, napisao je Đukanović na svom Twitter nalogu.\nZahvalio se svim zdravstvenim radnicima, posebmo, kako je rekao, onima koji su skoro dvije godine u prvom redu borbe s koronom, kao i zdravstvenim radnicima koji nose proces vakcinacije.\n“I da još jednom podijelim svoja saosjećanja sa svima koji su izgubili svoje najmilije od Covid19”, rekao je Đukanović.\nTags: Milo Đukanovićvakcinacija\nPrethodna priča Ministarka Bratić prebrojava djecu pred popis?\nSledeća priča Crnogorski košarkaši u NBA: Od Paspalja do Simonovića\nIseljenici godinama traže uvođenje avio-linije Luksemburg – Podgorica, za sada nema nade


IZRADA STUDIJA O TRANSFERNIM CENAMA - Centar za računovodstvo i konsalting - crik.rsCentar za računovodstvo i konsalting – crik.rs\nIzrada studije o transfernim cenama je jedno od najsloženijih i najtežih područja primene poreskog prava.\nStručni tim Centra za računovodstvo i konsalting pomoći će Vam da svoju zakonsku obavezu izvršite u roku i u skladu sa poreskim propisima Republike Srbije i međunarodnom regulativom.\nIZVRŠITE SVOJU ZAKONSKU OBAVEZU NA VREME – DO 29. JUNA 2020. GODINE!\nSvi poreski obveznici koji imaju transakcije sa povezanim licima u obavezi su da prilikom predaje poreskog bilansa i prijave poreza na dobit, sačine i Poreskoj upravi podnesu izveštaj o transfernim cenama.\nIzrada Studije o transfernim cenama je zakonska obaveza pravnih lica koja u poslovanju realizuju transakcije s povezanim pravnim licima, budući da snose najviši poreski rizik vezan za osporavanje transakcija s povezanim licima, kako u pogledu odredbi Zakona o porezu na dobit, tako indirektno i Zakona o porezu na dodatu vrednost.\nZakon o porezu na dobit pravnih lica,je u članu 59. okarakterisao četiri nivoa povezanosti.\nPravna lica između kojih postoji mogućnosti kontrole ili mogućnost značajnijeg uticaja na poslovne odluke – posedovanje najmanje 25% udela ili akcija, odnosno glasova u organima upravljanja;\nPravna lica kod kojih ista fizička ili pravna lica učestvuju u upravljanju i kontroli ili kapitalu;\nRodbina vlasnika pravnih lica koja su povezana po osnovu posedovanja najmanje 25% udela ili akcija, odnosno glasova u organima upravljanja;\nPravna lica iz jurisdikcija sa preferencijalnim poreskim sistemom – tzv. poreskih rajeva.\nKako vam potencijalna poreska kontrola ne bi osporila realizovane troškove ili obračunala dodatne prihode po osnovu ovih usluga i naknada za nematerijalnu imovinu i/ili proizvoda i naknada za ostala materijalna dobra u transakcijama s povezanim licima, potrebno je da posedujete studiju o transfernim cenama koja će dokazati da je cena realizovana u transakcijama s povezanim licima tržišna.\nPosedovanjem studije o transfernim cenama teret dokazivanja eventualne pristrasnosti (netržišnosti) transakcija između povezanih lica prenosi se na poreske organe.\nPravilnik o transfernim cenama definiše formu i sadržaj dokumentacije o transfernim cenama, rokove predaje poreskim vlastima, izbor i način primene metoda transfernih cena, kao i način procene osnove za obračun troškova amortizacije u slučaju da je osnovno sredstvo nabavljeno u transakciji sa povezanim licem.\nPoreski obveznik uz poreski bilans podnosi dokumentaciju o transfernim cenama u formi izveštaja odnosno izveštaja u skraćenom obliku. Izveštaj o transfernim cenama naročito sadrži:\nPriloge (podaci iz korišćenih baza podataka, ugovori, obračuni, benčmark analize itd.)\nJedna od ključnih aktivnosti u procesu izrade studije o transfernim cenama je izbor i primena metode za proveru usklađenosti za transferne cene.\nOvo je jedan od najvažnijih koraka jer se na osnovu izabrane metode za transferne cene utvrđuju vrednosti transakcija u skladu sa principom van dohvata ruke, koje se porede sa iskazanim rashodima, prihodima ili rezultatima poslovanja i utvrđuje eventualna razlika za koju se koriguje poreska osnovica.\nBilo koja druga metoda kojom je moguće utvrditi cenu transakcije po principu van dohvata ruke\nIzrada dokumentacije (studije) o transfernim cenama\nSavetovanje u izradi dokumentacije (studije) o transfernim cenama\nIzrada analize uporedivosti transakcija, funkcionalne analize kod kontrolisanih transakcija i ostalih analiza\nZakonom o porezu na dobit pravnih lica.\nNa taj način, kompanije koje posluju sa povezanim licima, dobijaju studiju o transfernim cenama kojim se argumentuju i dokazuju tržišni uslovi i prikazuje način i uslovi poslovanja između povezanih lica.\nROKOVI ZA PREDAJU IZVEŠTAJA O TRANSFERNIM CENAMA\nIzveštaj o transfernim cenama se dostavlja Poreskoj upravi u istom roku koji je propisan za predaju poreskog bilansa i poreske prijave. Ovaj rok za pravna lica iznosi 180 dana od isteka poreskog perioda za koji se utvrđuje poreska obaveza, a za preduzetnike do 15. marta tekuće za prethodnu godinu.\nROK ZASTARELOSTI ZA PORESKU KONTROLU TRANSFERNIH CENA\nRok zastarelosti za poresku kontrolu je pet godina počev od prvog dana naredne godine u odnosu na godinu u kojoj je trebalo utvrditi porez (npr. za obavezu nastalu u 2018. godini rok zastarelosti je 31.12.2023. godine). U određenim uslovima može se primeniti i apsolutni rok zastarelosti od deset godina.\nPoreski obveznik će biti kažnjen ukoliko ne dostavi izveštaj o transfernim cenama u roku koji je odredio poreski organ, na sledeći način:\nNovčanom kaznom u rasponu od 100.000 do 2.000.000 dinara za poreskog obveznika (koja predstavlja poresko nepriznati trošak);\nNovčanom kaznom u rasponu od 10.000 do 100.000 dinara za odgovorno lice u pravnom licu (koja takođe podleže porezu na dohodak, ako je kazna izmirena od strane poreskog obveznika-pravnog lica);\n15% poreza na dobit na razliku između tržišnih cena i onih korišćenih u transakcijama između povezanih lica;\nZateznom kamatom na iznos manje plaćenog poreza na dobit;\nZabranom obavljanja određenih delatnosti u periodu od tri meseca do jedne godine u slučaju umanjenja poreske osnovice;\nPrema članu 225. Krivičnog zakonika, u slučaju namere da se izbegne plaćanje poreza u iznosu većem od 150.000 dinara odgovorna osoba može biti kažnjena zatvorskom kaznom od 6 meseci do 5 godina.\nBlagovremenom i tačnom pripremom dokumentacije o transfernim cenama, gore navedene kazne se mogu izbeći, a teret dokaza o primeni tržišnih cena u transakcijama između povezanih lica prelazi na Poresku upravu.\nU slučaju neposedovanja studije o transfernim cenama, Poreska uprava će odrediti kaznu, korigovati poresku osnovicu te zaračunati zatezne kamate na potcenjenu poresku obavezu.\nBlagovremeno pripremljena studija o transfernim cenama je jedini način izbegavanja kazni i dodatne poreske obaveze.\nStručni tim Centra za računovodstvo i konsalting će Vam vrlo rado pomoći u pripremi Vaše studije o transfernim cenama.\nPreuzmi upitnik za transferne cene\nPreuzmi Pravilnik o listi jurisdikcija sa preferencijalnim poreskim sistemom\nPreuzmi Pravilnik o transfernim cenama


Sjeverna Koreja ukrala plan Seula za likvidaciju Kima - CdM\nSjeverna Koreja ukrala plan Seula za likvidaciju Kima\nPentagon je objavio da je upoznat sa navodima da je Sjeverna Koreja ukrala najnovije operativne planove SAD-a i Južne Koreje za slučaj rata, ali je iznio uvjeravanje da su dokumenti na sigurnom mjestu, prenosi Yonhap.\n“Mogu da vas uvjerim da imamo povjerenja u sigurnost naših operativnih planova i našu sposobnost da se suočimo sa prijetnjom iz Sjeverne Koreje”, kazao je novinarima predstavnik Pentagona armijski pukovnik Robert Maning.\nOn je odbio da potvrdi da li je upada bilo, kazavši da je to obavještajno pitanje. Ranije je saopšeno kako su hakeri iz Sjeverne Koreje navodno ukrali veliku količinu vojnih dokumenata iz Južne Koreje, uključujući i plan za atentat na sjevernokorejskog lidera Kim Jong-una.\nRhee Cheol-hee, član Parlamenta Južne Koreje, rekao je da informacija dolazi iz Ministarstva odbrane, javlja BBC. Kompromitirani dokumenti sadrže ratne planove koje su crtali SAD i Južna Koreja.\nTakođer, u njima su izvještaji koji su podnošeni visokim oficirima južnokorejskih saveznika. Ministarstvo odbrane u Seulu je do sada odbijalo komentirati optužbe. Hakeri su, navodno, pristupili planovima specijalnih jedinica, kao i podacima o značajnim energetskim i vojnim lokacijama.\nTagoviPentagon SAD Sjeverna Koreja


SNIMAK HAPŠENJA TERORISTE: Uoči napada Tarant objavio manifest na 72 stranice u kojem je opisao kako je inspirisan norveškim masovnim ubicom Andersom Breivikom! • HAPPYTV.RS\nSNIMAK HAPŠENJA TERORISTE: Uoči napada Tarant objavio manifest na 72 stranice u kojem je opisao kako je inspirisan norveškim masovnim ubicom Andersom Breivikom!\nOn se u trenutku kada ga je opkolila policija nalazio u vozilu na kojem su pronađene dve eksplozivne naprave.\nVlasti su ranije saopštile da su uklonile Tarantove profile na društvenim mrežama, kao i video njegovog krvavog pohoda.\nTakođe, uklanjaju sve račune i postove u kojima se pruža podrška i upućuju molitve za uhapšene teroriste.\nČetiri osobe, tri muškarca i jedna žena uhapšeni su zbog ova dva napada.\nUoči napada Tarant je objavio manifest na 72 stranice u kojem je opisao kako je inspirisan norveškim masovnim ubicom Andersom Breivikom te da je prvobitno planirao napad na Dunedin džamiju, ali se kasnije predomislio.


Rusija postala vodeći svetski kupac zlata\nM. D. 29. marta 2016. 13:55\nCentralna banka Rusije je u februaru kupila 356.000 unci zlata, čime je postala najveći kupac tog plemenitog metala među centralnim bankama sveta, piše ruski list Vedomosti pozivajući se na podatke Međunarodnog monetarnog fonda (MMF).\nViceguverner ruske centralne banke Dmitrij Tulin je u junu prošle godine izjavio da centralna banka planira da poveća međunarodne rezerve na 500 milijari dolara u periodu od tri do pet godina.\nU novembru 2014. godine, centralna banka je prešla na plivajući devizni kurs i počela je da povećava rezerve koje su početkom 2015. godine dostigle 510,5 milijardi dolara, navodi RT.\nKanada, koja je među vodećih deset svetskih proizvođača zlata, prodala je sve svoje rezerve, zadržavajući simboličnih 100 unci zlata. Portparol kanadskog ministarstva finansija Dejvid Barnabe izjavio je u februaru da je kanadska vlada donela odluku da diverzifikuje svoj portfolio i da proda zlato.\nTomislav Momirović: „Uskoro kreće gradnja kružnog toka…\nMomirovic: Uskoro krece gradnja kruznog toka kod Ocage\nUrsula fon der Lajen: „EU da smanji zavisnost od…\nDragan Stevanović: Započeti pregovori sa NIS-om o…\nZapočeti pregovori sa NIS-om o preuzimanju Petrohemije


septembar, 2015 - Poluvreme.rs - sportski web portal\nNovi poraz Vojlovčana\nNapisao Vladimir Kolarik u kategoriji Fudbal 29 septembra, 2015\nFudbaleri „Mladosti“ iz Vojlovice pretrpeli su i četvrti uzastopni poraz u Prvoj južnobanatskoj lgi. Ovoga puta njih je u na stadionu u Vojlovici u okviru 7.kola savladala ekipa „Partizana“ iz Uljme, rezultatom 2:3 (1:1). Vojlovčani su u ovaj meč ušli bez trenera Dragoljuba Kužmanovića koji je posle poraza u Banatskom Novom Selu podneo...Dalje »\nBenč pres: Klubu „Spartans“ najviše medalja na prvenstvu Vojvodine\nNapisao Goran Mihajlov u kategoriji Ostali sportovi 28 septembra, 2015\nProšlog vikenda je u fiskulturnoj sali Hemijske škole „23.maj“ u Pančevu održano drugo Otvoreno prvenstvo Vojvodine u powerlifting disciplini bench press, u okviru GPC (globalni powerlifting komitet) federacije. Po mišljenju mnogih ovo je najjača federacija u Srbiji u okviru ovog sporta, iz čega se može zaključiti da je konkurencija bila...Dalje »\nRukometaši „Jabuke“ još jednom zablistali\nNapisao Goran Mihajlov u kategoriji Rukomet 27 septembra, 2015\nUtakmica 2.kola Prve lige Srbije odigrana je u Sportskoj hali u Jabuci, a sastale su se ekipe „Jabuka“ i „Apatin“. Domaćini su slavili rezultatom 30:28. Ova utakmica označila je i derbi kola, ekipa koje konkurišu za vrh tabele. Domaćini su dobro otvorili utakmicu i već u 5.minutu poveli sa dva gola razlike...Dalje »\nUbedljiv poraz rukometašica „Pančeva“\nNapisao Vladimir Kolarik u kategoriji Rukomet 26 septembra, 2015\nRukometašice „Pančeva“ pretrpele su ubedljiv poraz na domaćem terenu u okviru 2.kola Super B lige, od ekipe beogradskog „Juniora“, rezultatom 23:34 (12:19). Gošće su na terenu u potpunosti potvrdile epitet favorita, kontrolisale su utakmicu od početka do kraja i zasliženo trijumfovale i u drugom ovosezonskom...Dalje »\nUbedljiva pobeda rukometaša „Dinama“ nad ekipom „Zlatara“\nNapisao Goran Mihajlov u kategoriji Rukomet 26 septembra, 2015\nRukometaši iz grada na Tamišu otpočeli su prvenstvo u Super B ligi pobedom. U hali sportova na Strelištu, u 2.kolu „Dinamo“ je pobedio neugodnu ekipu „Zlatara“ iz Nove Varoši rezultatom 33:25 (16:9). Iskusni B.Radanović, Komlanov i Vujić uz asistenciju podmaleđene domaće ekipe odlično su vodili...Dalje »\nBadminton: Jedanaest medalja za „Dinamo“ na prvenstvu Vojvodine\nNapisao Redakcija u kategoriji Ostali sportovi 26 septembra, 2015\nProteklog vikenda, u novosadskom „Spensu“, održano je prvenstvo Vojvodine za seniore i juniore u badmintonu. Takmičari pančevačkog „Dinama“ osvojili su jedanaest medalja i tri titule prvaka Vojvodine. Najuspešnija takmičarka na seniorskom turniru bila je Bojana Jovanović, osvojivši naslove prvakinje Vojvodine u singlu i dublu (s Andreom Mendrei,...Dalje »\nRukometašice „Pančeva“ dočekuju ekipu „Juniora“\nNapisao Vladimir Kolarik u kategoriji Rukomet 23 septembra, 2015\nPosle osvojenog boda u premijernoj utakmici Super B lige na gostovanju u Prokuplju ekipa ŽRK „Pančeva“ imaće šansu da pred svojim navijačima upiše i prvu prvenstvenu pobedu. Protivnik Pančevkama u narednom kolu biće veoma jaka ekipa beogradskog „Juniora“ koja je u prvom meču bez većih problema na domaćem terenu savladala „Mladost“ iz Nove...Dalje »\n„Tamiš“ privodi pripreme kraju\nNapisao Vladimir Kolarik u kategoriji Košarka 23 septembra, 2015\nKošarkaši „Tamiša“ polako ulaze u poslednju fazu priprema za predstojeću sezonu koja startuje u subotu, 3. oktobra. Do početka prvenstva i gostovanja u Kruševcu nije ostalo još mnogo vremena i na red su došli finalni radovi i završno uigravanje...Dalje »\nOdličan nastup pionira „Dinama“ na kvalifikacijama Kupa Srbije\nProteklog vikenda na stadionu Vojne akademije u Beogradu održane su kvalifikacije za pionirski Kup Srbije. Atletski klub „Dinamo“ učestvovao je u najjačem sastavu, pa su i rezultati zadovoljavajući. Zbog štafetnih trka, prema rečima Ljupčeta Cvetkoskog, trenera „Dinama“ bili su primorani da malo izmene disciplime u kojima su...Dalje »


DEMOS Pale odlučno protiv inicijative proglašenja NP Jahorina - FILTER\nDEMOS Pale odlučno protiv inicijative proglašenja NP Jahorina\nIz OO DEMOS-a Pale, u saopštenju javnosti, poručuju da su u proteklom periodu svojim djelima jasno dali do znanja da nikada neće podržati bilo šta što ne ide u korist građana opštine Pale.\n“Ali, pomalo isprovocirani medijskim istupom lokalnih opozicionih partija odlučili smo se oglasiti po pitanju aktuelne teme u vezi NP Jahorina”, navodi se u saopštenju koje prenosimo u cjelosti.\n“Opštinski odbor Demokratskog saveza DEMOS Pale mjesecima unazad ukazuje na štetne odluke pojedinaca iz uprave i Nadzornog odbora Olimpijskog centra Jahorina i njihove posljedice na opštinu Pale i njene građane.\nU proteklom periodu, dok smo bili jedina politička partija koja je jasno, glasno i nedvosmisleno ukazivala na štetnost ovih odluka, na sumnjivost procedura i moguće kriminalne radnje, naši članovi bili su predmet perfidnih političkih potkusurivanja, instruisanih i plaćenih blaćenja po medijima i drugih pritisaka, ali mi od borbe za istinu nismo odustajali.\nNaš stav je već odavno jasan i u narednom periodu ćemo nastaviti u istom pravcu djelovanja i nećemo dozvoliti da neko, zarad ličnih interesa i bogaćenja, jeftino raskrčmi imovinu opštine Pale.\nJasno poručujemo da Opštinski odbor Demokratskog saveza DEMOS Pale i naši odbornici u Skupštini opštine Pale i Skupštini Grada Istočno Sarajevo neće podržati nijednu inicijativu vezanu za proglašenje nacionalnog parka na Jahorini, a isto ćemo tražiti i od naših stranačkih kolega u zakonodavnoj i izvršnoj vlasti na nivou Republike Srpske.\nOvakvu inicijativu smatramo lošom i pogubnom po opštinu Pale, ali i opštinu Trnovo, te posljedice koje bi njena realizacija mogla imati po privredu i građane ovih opština.\nPonižavajuće je da iza ovakvih inicijativa stoje ljudi kojima su lični interesi na prvom mjestu, a bez da su se prethodno konsultovali sa nosiocima izvršne i zakonodavne vlasti u lokalnim zajednicama i gradu Istočno Sarajevo, jer su ovi ljudi legitimitet dobili voljom građana na izborima.\nJoš jednom pozdravljamo odluku naših kolega iz drugih političkih stranaka koji su digli glas protiv ovakve inicijative. Samo se pitamo zašto napadaju isključivo načelnika opštine Pale i skupštinsku većinu, a ne i rukovodstvo Olimpijskog centra Jahorina koji su izlobirali ovu inicijativu. To ostavlja sumnju da je rukovodstvo Olimpijskog centra Jahorina na neki način mentori nekih opozicionih stranaka koje nikada nisu digle glas protiv negativnih pojava koje su se dešavale u prethodnom periodu, a koje se tiču Olimpijskog centra Jahorina.\nNe znamo koliko su njihove namjere u ovoj borbi iskrene i da li će istrajati, ali znamo da se DEMOS neće povući i da će i dalje štititi interese opštine Pale i naših sugrađana.”\nTags: Demos Pale Jahorina\nPrethodna Katić danas sa stanovnicima Njegoševe ulice\nSledeća Otvorena Policijska stanica na Jahorini


Zbog suše preti katastrofa: Ugroženo 45 miliona ljudi - 31.10.2019, Sputnik Srbija\nUkupno 45 miliona ljudi biće u teškoj situaciji za prehranu u narednih šest meseci na jugu Afrike. 31.10.2019, Sputnik Srbija\n19:46 31.10.2019 (Osveženo: 19:55 31.10.2019)\nDosad je više od 11 miliona ljudi već u vrlo teškoj situaciji prehrambene nesigurnosti u devet zemalja u toj oblasti — Angola, Svazilend, Lesoto, Madagaskar, Malavi, Namibija, Mozambik, Zambija i Zimbabve, navodi se u saopštenju te agencije Ujedinjenih nacija, prenosi B92.\nOčekuje se da će se situacija pogoršati narednih meseci i da će rekordnih 45 miliona ljudi imati potrebu za humanitarnom pomoći u celom tom regionu, upozorila je ova agencija UN.\nTokom poslednjih pet godina, oblast južne Afrike imala je samo jednu godinu normalnih padavina. Uporna suša, cikloni i poplave uništili su žetve, navela je agencija.\n„Suočavamo se sa najgorom sušom u poslednjih 35 godina u centralnim i zapadnim oblastima“ južne Afrike, rekla je Margaret Malu, regionalna direktorka za tu oblast.\nTa prehrambena kriza otežana je rastućom nezaposlenošću, gubitkom stoke velikih razmera i porastom cena prehrambenih proizvoda.\n„Zakasnele kiše posle kojih slede dugi periodi suše, dva velika ciklona i ekonomski izazovi su se pokazali katastrofalnim za prehrambenu bezbednost u južnoj Africi“, rekao je Alen Onibon iz Organizacije UN za hranu i poljoprivredu FAO.\nTemperature u južnoj Africi rastu dvaput brže od proseka na Zemlji, a u godinama koje dolaze Malavi, Mozambik, Demokratska Republika Kongo, Tanzanija, Zambija i Zimbabve biće zemlje najteže pogođene u toj oblasti zbog klimatske krize.


BEČ: Bratić na konferenciji Međunarodne agencije za atomsku energiju – Portal Luca\nMinistarka prosvjete, nauke, kulture i sporta Vesna Bratić učestovala je na 65. redovnom zasijedanju Generalne konferencije Međunarodne agencije za atomsku energiju (IAEA), koje se održava u Beču, u periodu od 20 do 24. septembra, saopšteno je iz MPKNS.\nBratić je posebno ukazala na dosadašnju dugu i izuzetno dobru saradnju Crne Gore i IAEA , imajući u vidu da je Crna Gora, kao jedna od šest republika bivše SFRJ, upravo bila i jedan od osnivača Međunarodne agencije za atomsku energiju.\nCrna Gora, kako je Bratić istakla, snažno podržava sve aktivnosti IAEA kroz slogan „Atomi za mir i razvoj“ usmjerene na miroljubivu upotrebu nuklearne energije i njenu primjenu u raznim sferama života i rada kakve su zdravlje ljudi, veterina, biotehnologija, održivi razvoj, zaštita životne sredine, kao i zaštita kulturno-istorijskog nasljeđa.\n“Crna Gora će aktivno uzeti učešće i u novoj NUTEC inicijativi, koja će za cilj imati zaštitu mora i priobalja od plastičnog otpada, a aktivno će nastaviti, u saradnji sa IAEA i zemljama regionana, da realizuje regionalni projekat posvećen razvoju ljudskih resursa u okviru Inicijative za uspostavljanje Međunarodnog instituta za održive tehnologije Jugoistočne Evrope (SEEIIST)”, ističe se u saopštenju.\nDelegacija je juče, u prostorijama UN-a, u Vienna International Centru imala sastanak sa zamjenicom generalnog diektora za oblast nuklearnih nauka i aplikacija, Najat Mokhtar. Glavna tema sastanka bila je saradnja sa Međunarodnom agencijom za atomsku energiju u oblasti nuklearnih nauka.\nS obzirom da je u toku izrada nove Strategije naučno – istraživačke djelatnosti, a da je Crna Gora uključena u dva istraživačka projekta, za oblast medicine – radioterapije 3D konformalna i oblast istraživanja mora i priobalja, ministarka Bratić je naglasila da bi podrška IAEA u tom smislu, za nas bila od izuzetnog značaja.\nIntenziviranje saradnje moglo bi se realizovati kroz mobilnost istraživača, zajedničke istraživačke radove, učešće na sastancima, razmjenu informacija, objavljivanje naučnih radova i rezultata projektnih aktivnosti, kao i nabavku opreme uz koordinaciju sa Odsjekom za tehničku saradnju. Program stažiranja ( Research fellowship) u laboratorijama IAEA, prepoznat je kao ključni korak u inteziviranju saradnje sa ovom prestižnom agencijom.\n“Crna Gora ima težnju da laboratorije CETI, Instututa za javno zdravlje i PMF-a dobiju status kolaborativnog centra, zbog čega bi nam bilo zadovoljstvo da ugostimo naučnike iz odsjeka za nuklearne nauke i aplikacije”, dodala je Bratić.\nDokle je dogurala” Bilećanka “ u Beč\noko atomske energije…e da je njena baba\nmože vidjet što bi rekla ,dokle dogurala…\nA razumije se u temu “ka Marica u …”


Dragović večeras ušao u Top 3, još dve legende ga dele od istorije\nIzvor: MozzartSport.com, 21.Jun.2021, 18:09\nBitan dan za Zvezdinog štopera\nAleksandar Dragović je jedini fudbaler Crvene zvezde koji učestvuje na aktuelnom Evropskom prvenstvu. I ne samo da učestvuje već igra jednu od najvažnijih uloga u reprezentaciji.\nA kakav reprezentativni rejting ima Zvezdin štoper, govori i impresivan podatak da je večeras skočio na treće mesto večne liste po broju odigranih utakmica za austrijsku reprezentaciju. Dragović protiv Ukrajine igra 93. meč u dresu sa državnim grbom i izjednačio se Gerhardom Hanapijem, jednim od najvećih igrača u istoriji...\nIzvor: HotSport.rs, 22.Jun.2021, 12:28\nMože li da uđe u istoriju! ‘Novopečeni’ štoper Crvene zvezde – Aleksandar Dragović mogao bi da uđe u istoriju reprezentacije Austrije. Duel Austrije i Ukrajine bio je njegov 93. u nacionalnom dresu, čime je uspeo da se probije na treće mesto po broju nastupa u dresu reprezentacije Austrije....


CRCD osudio napad na Zavod za kulturu Hrvata | Autonomija\nCRCD osudio napad na Zavod za kulturu Hrvata\nCRCD je u saopštenju za javnost pozvao organe gonjenja da otkriju počinioce ovog nedela.\nCentar za razvoj civilnog društva osudio je danas razbijanje prozora na zgradi Zavoda za kulturu vojvođanskih Hrvata i upozorio da je ovo već drugi put uzastopno da se incidenti dešavaju pre najavljenih susreta predsednika Srbije i Hrvatske, Borisa Tadića i Ive Josipovića.\nU saopštenju se podseća da je prvi incident prethodio susretu Tadića i Josipovića u Bačkom Monoštoru, 16. aprila, kada su na zgradi Demokratskog saveza Hrvata u Vojvodini (DSHV) bili ispisani šovinistički grafiti.\nOva nevladina organizacija navela je da se najnoviji incident desio desetak dana pre novog susreta Tadića i Josipovića, koji je najavljen za 18. jul u Subotici, kada će se obeležavati 20 godina postojanja DSHV-a.\n“Očigledno je da približavanje Srbije i Hrvatske ne odgovara nastavljačima ratne politike i onima koji su profitirali od nje”, ocenjuje se u saopštenju.\nDodaje se da CRCD ima puno poverenje u vlasti Srbije i Hrvatske i da ih ovakvi incidenti mogu samo tešnje udružiti protiv onih koji nastoje da spreče razvoj prijateljskih odnosa i tešnje približavanje dve zemlje.


Zemaj najavljuje pooštravanje epidemioloških mera na Kosovu - Radio Kontakt Plus\n17:29, 01.08.2020Izvor: Lajmi / Radio Kontakt Plus\nMinistar zdravlja u kosovskoj vladi, Armend Zemaj, prilikom posete Univerzitetko-kliničkom centru (UKC) u Prištini je istakao da se poslednjih dana beleži povećan broj obolelih od Kovida -19 i naveo da će Vlada pooštriti mere u cilju suzbijanja i širenja korona virusa.\nOn je ukazao je da 31. jula, na dan Bajrama, građani i ugostiteljski objekti nisu poštovali mere, odnosno ograničeno radno vreme.\n"Sa terena sam dobijao informacije od terenskih inspektora, ali i hiljade poruka od zabrinutih građana, da se u većini gradova na Kosovu ljudi okupljaju i ne poštuju mere . U ovoj situaciji smo prinuđeni da pooštrimo mere", rekao je Zemaj.\nOn je istakao da zdravstveni sistem jedva uspeva da upravlja trenutnom situacijom i da neće dozvoliti da se situacija sa Kovidom -19 dodatno pogorša.\nPodsetimo, kosovska vlada 28. jula je usvojila novi paket mera u cilju sprečavanja širenja korona virusa.


Upoznajte poslodavca Univerexport | Posao Srbija: Beograd, Novi Sad, Niš... - Poslovi Infostud\nUpoznajte poslodavca Univerexport\nUkoliko tražite posao preko našeg sajta, jedna od mogućnosti koja vam stoji na raspolaganju je poslodavac Univerexport, najveći domaći maloprodajni lanac.\nDanas je grupacija Univerexport najveći domaći maloprodajni lanac sa preko 150 maloprodajnih objekata, 2500 zaposlenih, preko 600 artikala robne marke, ličnom proizvodnjom, potrošačkim online servisom za naručivanje eLAKOLIJE sa besplatnom dostavom robe, kao i svojom domaćom farmom Bačka.\n„Za 29 godina rada kompanija Univerexport je:\nPonosna na svoje zaposlene: Kompanija Univerexport je rasla i napredovala zajedno sa svojim zaposlenima, čiji se broj od samih početaka do danas povećao nekoliko stotina puta. I pored toga, principi negovanja porodičnih vrednosti su ostali nepromenjeni i danas. Tajna uspeha kompanije zasnovana je na sposobnostima i kompetencijama zaposlenih, koji će uvek činiti najvredniji intelektualni kapital Univerexporta – Naše najbolje.“\nZa više informacija o poslodavcu, beneficijama i trenutno otvorenim radnim pozicijama posetite profil poslodavca.


PORTAL KRUG - PRIMOPREDAJA DUŽNOSTI ILIĆA TERZIĆU\nPRIMOPREDAJA DUŽNOSTI ILIĆA TERZIĆU\nPrevious Article "ALHEMIČARSKA" KOMBINATORIKA\nNext Article IZBOR GRADONAČELNIKA - PO DIKTATU\nBivši gradonačelnik predao svom nasledniku ključeve grada, lentu, pečat i nešto više od 195 miliona dinara u gradskoj kasi\nPrimivši obeležja grada i “raport” bivšeg gradonačelnika Kraljeva Tomislava Ilića o onome što je sa svojim timom uradio tokom svog dvogodišnjeg mandata, novoizabrani gradonačelnik Predrag Terzić zahvalio se svom prethodniku.\n“Sve stavke koje sam u svom ekspozeu izneo na gradskoj skupštini nastojaću da primenim i u praksi, maksimalno se trudeći da celodnevnim radom moj tim i ja te zadatke ispunimo, a na tom putu nadamo se pidršci Gradske uprave, javnih preduzeća I medija”, rekao je Terzić.\nOdlazeći gradonačelnik naveo je u svom obraćanju da stavljanje u funkciju nove sportske hale, u kojoj je održano nekoliko velikih takmičenja i završetak Glavčićevog mosta vidi kao dva najveća kapitalna projekta. Ilić je podsetio da je bivša garnitura posle poplava uradila sanaciju 10 mostava (osam kompletno, na dva su radovi još uvek u toku).\n“Uradili smo vodovode u Šeovcu, Adranima i Mataruškoj Banji, rekonstrukciju škole u Adranima, izgradnja bedema u Grdici je pri kraju, obezbedili smo sredstva za komunalno opremanje industrijske zone”, naveo je Ilić.\nOn je podsetio da je urađen i Projekat za preradu otpadnih voda, sa kojim grad može da konkuriše kod predpristupnih fondova za investiciju vrednu 17.100.000 evra.\n“Rešili smo i pitanje “Medijapana” prodajom lokacije, a očekujemo da nakon što ta priča bude zaokružena tamo bude između 100 i 150 radnih mesta”, naveo je Ilić.\nKraljevo je nakon poplava dobilo pomoć od 380.000 evra, dodao je on, navodeći kao bitnu i činjenicu da, kada je prethodna garnitura preuzela odgovornost za grad, u vlasništvu lokalne samouprave nije bio nijedan hektar zemljišta, a sada grad i zvanično ima evidentiranih 10.117 hektara.\nDugovanja u Fondu za poloiprivredu napravljena, kako je rekao, od 2004. do 2011. godine bila su 50 miliona dinara, naplaćeno je 37 miliona, a 13 je još uvek sporno.\nIlić je naveo da je odlazeća garnitura završila Strategiju grada Kraljeva, privela kraju projekat ubane regeneracije i izrazio je nadu da će radovi u Dositejevoj ulici početi krajem ove godine.\n“Započeli smo i izgradnju zatvorenog bazena i paviljona na Goču, prvi put iz budžeta obezbedli sredstva za izgradnju pristupnih saobraćajnica do preduzeća koja rade, a takođe prvi put ove godine iz gradske kase namenili smo i osam miliona dinara za razvoj seoskog turizma”, pobrojao je Ilić.\nOn je u spisak uspeha naveo i rekonstrukcije ulica u samom gradu, pristupnih saobraćajnica ka mostu Milomira Glavčića, rekonstrukciju toplovoda (vrednost radova oko 11 miliona dinara). Za tzv. pojačano održavanje puteva izdvojeno je 97 miliona dinara, preko Saveta za bezbednost saobraćaja izvršeni su radovi u zoni škola vredni 8.650.000 dinara, u većini mesnih zajednica obnovljeni su domovi kulture, završeno je i novo obdanište “Ratarska kapija”, Kraljevo je dobilo grad-pobratm u Kanadi, Nijagara Fols.\n“Naša lokalna samouprava nema višak zaposlenih u javnom sektoru, sva javna preduzeća bila su solventna, a poslednjeg dana juna stanje u gradskoj kasi pokazuje suficit od 195.221.260,19 dinara”, završio je Ilić.\nSvojim potpisima ugovore o zvaničnoj primopredaji potpisali su i bivši zamenik gradonačelnika Milun Jovanović, kao I sadašnja zamenica prvog čoveka grada marica Mijajlović.


IMO na #How2PR panel-diskusiji o upotrebi novih tehnologija u obrazovanju - INSTITUT ZA MODERNO OBRAZOVANJE\nIMO na #How2PR panel-diskusiji o upotrebi novih tehnologija u obrazovanju\nIMO na #How2PR panel-diskusiji o…\nDruštvo Srbije za odnose s javnošću, Institut za moderno obrazovanje i Savremena gimnazija održali su u četvrtak, 12. oktobra, od 18 časova, #How2PR panel-diskusiju o upotrebi nove tehnologije u obrazovanju. Panel-diskusija je održana u prostorijama Instituta, na trećem spratu Palate Beograd (ulaz iz Kralja Milana).\nPrisutni su imali priliku da se upoznaju sa značajem korišćenja savremenih tehnoloških uređaja u obrazovnom procesu u Republici Srbiji, kao i da sagledaju postojeće prakse u obrazovnim sistemima u zemlji, koji su kreirani po ugledu na najsavremenija međunarodna rešenja.\nSavremena gimnazija kao primer efikasne primene tehnologije u nastavi\nIako sve više škola u Srbiji primenjuje tehnološke inovacije u svom radu, sklonost ka tradicionalnim nastavnim metodama i sredstvima još uvek preovladava u našem obrazovnom sistemu. Upravo iz tog razloga, ova panel-diskusija imala je za cilj da skrene pažnju na efikasnost i prijemčivost novog koncepta učenja, koji omogućava novim generacijama srednjoškolaca lakše, brže i efikasnije usvajanje gradiva.\nSavremena gimnazija, koja je prepoznatljiva po upotrebi tehnologije u nastavnom procesu, na panelu je predstavila najnovije nastavne alate koji današnje đake sa uspehom obrazuju za buduće lidere u svim oblastima društvenog i ekonomskog života.\nUčesnici #How2PR panel-diskusije bili su Marija Milenković, u ime Instituta za moderno obrazovanje (IMO), Svetlana Belić Malinić i Bojan Milanović, iz Savremene gimnazije, Kosjenka Petek, predstavnica Apple centra, Branka Miranović iz LINK groupa i Aleksandra Strugar, učesnica projekta OKmatematika. Moderatorka je bila Gordana Pješčić iz Škole za savremeno društvo.\nCategory: VESTIBy elena.dragicevic Tuesday October 17th, 2017


Održan Modul I sertifikacije za INSPIRE Experts V grupa | INSPIRE - Happiness at work\nOdržan Modul I sertifikacije za INSPIRE Experts V grupa\nVeoma se radujemo što sa vama delimo vest da je 5. i 6. aprila u Beogradu, V grupa polaznika uspešno prošla kroz prvi modul sertifikacije za INSPIRE Experts.\nSertifikacioni trening su održali Miloš Tomanović, INSPIRE instruktor, i Lina Rabi, INSPIRE Expert, a polaznici su uglavnom bili iz redova HR stručnjaka i menadžera. Tokom dva dana prvog modula svi skupa su radili na usvajanju znanja o 24 karakteristika koje svaka osoba nosi u sebi, a koje iskazuje načinom na koji komunicira. Pored toga, polaznici su učili i o tome kako vrednosti utiču na odluke i ponašanje neke osobe, šta usmerava osobu i na koji način postiže neki svoj cilj.\nUporedo sa teorijskim delom, polaznici su savladavali pojedine karakteristike kroz tumačenje sopstvenog Conduct izveštaja i pregršt praktičnih vežbi i igrica. Atmosfera tokom ova dva dana je bila sjajna, a učesnici su brzo i sa velikim entuzijazmom prošli kroz ceo predviđen trening.\nSvi skupa jedva čekamo nastavak druženja na drugom modulu 18. i 19. aprila, kada će polaznici nastaviti da usavršavaju svoje veštine kroz tumačenje Conduct izveštaja i pisanje preporuka za rad, za dve osobe iz svog poslovnog okruženja.